Suka Aktiviti Berlari? Pesakit Diabetes Jenis 1, Sebelum Buat, Ambil Tahu 3 Perkara Mustahak Ini Dulu!

Bagaimana jika pesakit diabetes jenis 1 ingin terlibat dalam aktiviti larian? Adakah terdapat cara berlari dengan betul? Adakah cara berlari yang betul ini sesuai dengan keadaan kencing manis mereka?

Pesakit kencing manis jenis 1 dan aktiviti larian

Pesakit kencing manis jenis 1 perlu mengawal tingkah laku mereka sepanjang masa agar tidak menjejaskan paras gula darah.

Ini termasuklah dalam
sebarang aktiviti larian
 yang ingin disertai.

Tidak dinafikan bahawa, aktiviti kecergasan seperti larian ini sememangnya mampu membuatkan tubuh anda cergas.

Namun, perlu diketahui bahawa aktiviti larian juga boleh memberikan kesan kepada gula darah anda.

Biasanya, aktiviti senaman membantu menurunkan paras gula darah dengan
meningkatkan sensitiviti insulin untuk membakar glukosa.

Namun, ada sesetengah daripada penghidap diabetes jenis 1 mengalami hal yang sebaliknya, di mana
paras gula darah
 mereka akan meningkat.

Oleh itu, untuk mengawal paras gula darah ketika berlari, kami kongsikan kepada anda tip atau cara berlari yang betul.

Cara berlari dengan betul 1: Ambil snek sebelum berlari

Sekiranya paras gula darah kurang daripada 90 mg/dL, adalah lebih baik untuk anda mengambil snek yang tinggi karbohidrat dan protein sebelum memulakan larian.

Ini untuk mengelakkan paras gula darah anda jatuh mendadak sewaktu berlari.

Jumlah pengambilan karbohidrat dan juga protein ini bergantung kepada paras gula sebelum larian, tindak balas tubuh serta tempoh dan intensiti larian anda.

Biasanya, bagi paras gula darah kurang daripada 125 mg/dL, anda mungkin perlu
mengambil sekitar 15 gram karbohidrat
.

Cara berlari dengan betul 2: Kawal paras gula darah

Pemeriksaan paras gula darah
ini perlu dilakukan pada tiga waktu iaitu sebelum, semasa dan selepas larian.

Ini bertujuan untuk memahami bagaimana tubuh badan anda bertindak balas dengan senaman atau larian yang dilakukan itu.

Ini juga boleh membantu anda untuk menyesuaikan diri dengan pengambilan karbohidrat dan juga insulin.

B
agi mereka yang menghidap diabetes jenis 1, adalah sangat penting untuk memastikan paras gula darah berada dalam lingkungan 100 hingga 200 mg/dL.

Jika berkurangan daripada paras tersebut, ambillah snek karbohidrat untuk menaikkan kembali paras gula darah.

Ini untuk
mengelakkan kejadian hipoglisemia
 atau gula darah terlalu rendah.

Cara berlari yang betul 3: Penyesuaian insulin yang diambil

Jika anda penghidap diabetes jenis 1, semestinya
pengambilan insulin
 adalah salah satu komponen penting dalam pengurusan diabetes.

Apabila anda melibatkan diri dengan aktiviti senaman atau larian, maka anda perlu mengubah suai pengambilan insulin agar ia sesuai dengan tindak balas semasa tubuh anda.

Penyesuaian pengambilan insulin
 ini bergantung kepada jenis insulin yang anda ambil.

Selain itu, penyesuaian insulin juga perlu melihat kepada bagaimana tubuh badan anda bertindak balas selepas larian.

Jika anda tidak pasti bagaimana untuk melakukannya, dapatkanlah nasihat doktor agar penyesuaian tersebut sesuai dengan tubuh badan anda.

Wajib tahu tiga perkara sebelum memulakan larian

Secara kesimpulannya, anda perlu mengambil tahu tiga perkara penting ini sebelum melakukan larian iaitu:

Paras gula darah

Suntikan insulin

Jenis snek sebelum larian

Ketiga-tiga perkara ini perlu diperhatikan sebelum, semasa dan selepas melakukan aktiviti larian.

Ini penting agar anda tidak mengalami paras gula darah terlalu rendah (hipoglisemia) atau paras gula darah terlalu tinggi
(hiperglisemia)
 sewaktu berlari.

Tip ini juga boleh digunakan apabila anda melakukan sebarang aktiviti atau rutin baharu yang mungkin boleh memberikan kesan terhadap paras gula darah anda.

Kini, anda sudah tahu tip atau cara berlari dengan betul sebagai penghidap diabetes jenis 1. Ternyatalah diabetes bukan penghalang untuk anda menjalani gaya hidup sihat.


Contohi Jepun, Ini Sebab Mengapa Perlu Kerja 4 Hari Seminggu

Negara Jepun sememangnya terkenal dengan budaya bekerja mereka yang sangat komited sehinggakan ramai yang mempunyai gangguan mental seperti kemurungan. Walau bagaimanapun, Microsoft Jepun baru-baru ini telah melakukan sesuatu yang berlainan berbanding syarikat-syarikat lain. Apakah ia?

Microsoft Jepun telah membuat satu pembaharuan dengan memperkenalkan 4 hari bekerja dalam seminggu untuk pekerja mereka. Hasilnya, para pekerja mereka bukan sahaja menjadi
lebih bahagia malah bertambah produktif
.

Kesan kerja 4 hari seminggu terhadap produktiviti pekerja

Pada bulan Ogos 2019, Microsoft Jepun telah melakukan eksperimen dengan memberikan 2,300 pekerja mereka cuti pada hari Jumaat setiap minggu tanpa dipotong gaji. Eksperimen ini merupakan sebahagian daripada projek yang dikenali sebagai Work-Life Challenge Summer 2019.

CEO yang juga merupakan Presiden Microsoft Jepun, Takuya Hirano menyatakan dalam laman web syarikat bahawa projek ini bertujuan menggalakkan
pekerja untuk bekerja dengan lebih cepat dan berkesan
.

Dengan cara ini, pekerja-pekerja di Microsoft Jepun boleh berehat dengan baik dan belajar dengan lebih banyak. Beliau berharap agar pekerja Microsoft Jepun mampu memikirkan cara untuk mencapai target yang sama dengan waktu kerja yang telah berkurang sebanyak 20%.

Tujuan projek musim panas ini adalah untuk
meningkatkan produktiviti dan kreativiti pekerja
 semasa mereka bekerja. Hasilnya, waktu kerja 4 hari dalam seminggu sememangnya mampu meningkatkan produktiviti pekerja sehingga 40%.

Sebanyak 92% pekerja turut mengakui bahawa mereka lebih gembira dengan waktu kerja baharu ini. Pejabat yang kosong pada setiap hari Jumaat juga telah menurunkan kos penggunaan elektrik sebanyak 23% dan penggunaan kertas sebanyak 59%.

Secara keseluruhannya, tahap stres pekerja telah menurun sebanyak 7% dan menunjukkan bahawa cara ini berkesan dalam
menyeimbangkan kehidupan dan pekerjaan seseorang
 individu.

Mengapa pengurangan hari bekerja boleh meningkatkan produktiviti?

Pelaksanaan waktu bekerja selama 4 hari seminggu bukanlah pertama kali dilakukan. Pada tahun 2018, sebuah syarikat di New Zealand pernah mencuba melakukan perkara yang sama seperti yang dilakukan oleh Microsoft Jepun. Eksperimen lain yang direkodkan dalam Harvard Business Review turut menunjukkan bahawa
waktu kerja 6 jam sehari
 mampu menggalakkan produktiviti pekerja.

Ini disebabkan oleh waktu kerja panjang dan juga
tugas kerja yang mampu membuatkan anda berasa letih
, stres dan terbelenggu. Stres yang berlarutan akan memberikan kesan buruk terhadap keadaan fizikal dan psikologi sehingga anda tidak mampu untuk bekerja secara optimum.

Waktu kerja 4 hari seminggu mampu meningkatkan produktiviti kerana perubahan ini membantu mengurangkan tahap stres pekerja. Pekerja juga boleh beristirahat dan melakukan aktiviti yang digemari memandangkan mereka memiliki
waktu hujung minggu yang lebih panjang
.

Apabila kembali ke tempat kerja, tubuh anda kembali diisi dengan tenaga sehingga anda mampu bekerja dengan lebih produktif. Berbanding menikmati cuti panjang setiap tahun, cuti hujung minggu selama tiga hari dinilai mampu memberikan manfaat yang lebih besar kepada pekerja dan juga syarikat.

Waktu kerja yang panjang boleh meningkatkan tahap stres seseorang individu dan sememangnya akan turut memberi kesan terhadap produktiviti. Dengan mengamalkan hari bekerja yang lebih pendek, syarikat secara tidak langsung telah menggalakkan keseimbangan antara pekerjaan dan kehidupan pekerja mereka.

Banyak perkara yang perlu diambil kira

Walau bagaimanapun, bukan semua syarikat mampu melakukan perkara seperti ini, memandangkan banyak perkara yang akan berubah jika hari bekerja berkurangan.

Selain itu, pekerja di bahagian atau jabatan lain juga akan turut terjejas memandangkan mereka perlu
memadatkan tugas kerja dalam tempoh empat hari
. Pun begitu, langkah yang dilakukan oleh Microsoft Jepun ini sememangnya satu usaha awal yang perlu dipuji memandangkan ia berkaitan dengan kesejahteraan para pekerja.


Isteri Menolak Untuk Bersama? Cik Abang, Kenal Pasti 5 Tanda 'Orang Rumah' Mati Putik!

“Keinginan saya untuk melakukan seks telah berkurangan sejak anak lahir. Saya pernah membaca mengenai mati putik wanita di laman sosial. Adakah ia sesuatu yang normal atau ini adalah tanda2 perempuan mati putik?”

Bagi wanita yang mempunyai persoalan seperti di atas, mungkin benar, anda sedang mengalami simptom mati putik wanita.

Namun, apakah maksud mati putik?
 Mati putik merupakan satu kondisi yang membuatkan wanita tidak ingin melakukan hubungan seks dan rasa lesu sepanjang masa selepas melahirkan anak.

Manakan tidak, wanita yang baru sahaja bersalin bukan sahaja perlu menjaga bayi baru lahir, tetapi
hormon dalam badan mereka juga sedang melalui perubahan yang besar.

Jangan lupa, ibu yang baru bersalin juga perlukan masa untuk betul-betul sembuh sebelum kembali melakukan hubungan seks dengan suami. Proses penyembuhan ini juga boleh mengambil masa selama berminggu-minggu atau berbulan-bulan lamanya.

Jadi, tidak peliklah jika wanita enggan disentuh selepas bersalin. Ada juga wanita yang perlu
 menahan sakit selepas bersalin
 hinggakan mereka tidak mampu atau tidak bersedia untuk melakukan hubungan seks.

Walau bagaimanapun, jangan risau. Bagi wanita yang mempunyai tanda-tanda mati putik, keinginan anda untuk kembali bermesra dengan suami pasti akan menjadi normal setelah anda benar-benar sembuh.
Jangan lupa untuk jaga diri sendiri
 dan lakukan ‘
self-care
’!

Untuk mendapatkan lebih banyak info tentang Kesihatan Wanita, sila dapatkannya
di sini.

Apakah tanda2 perempuan mati putik?

Sebenarnya, masalah mati putik dalam kalangan wanita selepas bersalin merupakan satu perkara yang normal. Selalunya, tanda2 perempuan mati putik ialah:

Kurangnya keinginan seksual.

Rasa sakit ketika melakukan hubungan seks.

Tidak mempunyai nafsu untuk melakukan seks.

Vagina rasa kering
, terlalu ketat atau terlalu longgar.

Masalah untuk mencapai orgasme.

Menurut sebuah kajian yang dimuatkan di dalam
BJOG: An International Journal of Obstetrics & Gynaecology
, 83% ibu yang baru pertama kali melahirkan anak
mengalami masalah seksual pada 3 bulan pertama
. Malah, 2/3 daripadanya masih lagi mengalami masalah yang sama 6 bulan kemudian.

Selalunya, kekerapan seks akan berkurangan apabila wanita semakin sarat mengandung. Bagi kebanyakan wanita, keinginan untuk melakukan seks akan datang secara perlahan-lahan selepas setahun melahirkan anak.

Baca juga:

Kehidupan Seks Selepas Bersalin Berbeza? Apakah Cara Mengembalikan Kehangatan Dengan Pasangan?

Masalah Penurunan Kadar Libido, Apa Yang Kita Semua Perlu Tahu Tentangnya?

Punca wanita alami masalah mati putik

Selalunya, ada banyak lagi punca yang menyebabkan mati putik wanita. Malah, untuk memastikan hubungan antara suami isteri sentiasa intim, ada banyak faktor yang memainkan peranan.

Jika anda mempunyai masalah ini atau sedang menunjukkan tanda2 perempuan mati putik, ketahuilah bukan kehamilan dan proses melahirkan anak sahaja yang menjadi punca.

Antara
punca lain libido menjadi rendah
 selepas kelahiran anak ialah:

1. Mengalami kesakitan fizikal

Penyakit, perubahan fizikal dan
pengambilan ubat-ubatan
 tertentu boleh menyebabkan libido wanita menjadi rendah.

Malah, wanita juga boleh menjadi penat ketika menjaga anak-anak. Semua ini memainkan peranan dalam memupuk keinginan seks wanita.

Bukan itu sahaja, kehamilan dan proses penyusuan boleh menyebabkan hormon dalam badan wanita berubah.

Mereka akan rasa sangat penat dan mungkin tertekan dengan tanggungjawab baharu yang digalas. Jadi, melakukan hubungan seks mungkin merupakan perkara yang terakhir bermain di fikiran ibu mengandung.

2. Mempunyai masalah psikologikal

Kesihatan minda kita juga memainkan peranan penting. Sebagai contoh:

Masalah mental
seperti gelisah dan depresi

Stres disebabkan masalah di tempat kerja atau masalah kewangan

Perubahan pada badan selepas bersalin menyebabkan wanita rasa tertekan dan rendah diri

Ada masalah atau kenangan pahit apabila melakukan hubungan seks dengan suami

Jika anda mempunyai tanda2 perempuan mati putik, cuba kenali apa punca masalah tersebut. Masalah kesihatan mental boleh diselesaikan dengan terapi atau pengambilan ubat-ubatan tertentu.

3. Masalah rumah tangga

Untuk kebanyakan wanita, mereka perlu rasa dekat dan intim dengan suami masing-masing sebelum mampu melakukan hubungan seks yang hangat.

Jadi, jika isteri nampak dingin dan tidak mahu melakukan seks, mungkin dalangnya adalah masalah hubungan yang anda alami. Cuba perhatikan sama ada:

Timbul rasa jemu dan ‘tawar hati’ dengan pasangan.

Sering
bergaduh dan berbalah
.

Komunikasi yang teruk dan keinginan seksual yang tidak setara.

Tidak mempercayai pasangan.

Atasi tanda2 perempuan mati putik

Sebagai pasangan suami dan isteri, apa yang boleh dilakukan jika isteri mula menunjukkan tanda2 perempuan mati putik?

Jangan lupa, ada banyak lagi cara untuk menjadi intim antara suami dan isteri selain melakukan hubungan seks.

Malah, anda dan pasangan juga boleh cuba ‘
explore
’
cara lain untuk menguatkan ikatan fizikal dan emosi masing-masing.

Sebagai permulaan, pasangan ibu bapa boleh:

Bersatu sebagai satu kumpulan. Lagipun, bukankah anda sudah berjanji akan sehidup semati? Jadi, cuba jadi satu ‘
team
’ dan jaga anak bersama-sama supaya isteri tidak terlalu letih dan terbeban.

Berbincang dengan pasangan. Apa yang lebih penting, tidur atau hubungan seks?

Cuba bercinta semula. Pelan janji temu atau percutian romantik hanya untuk anda berdua untuk rancakkan semula hubungan anda.

Jangan lupa sentuhan manja. Wanita amat sukakan sentuhan yang manja. Jadi, jangan
lupa peluk dan cium isteri setiap hari!


Pengangguran dan Penyakit Mental

Kesan pengangguran bukan hanya intra-peribadi seperti kesan terhadap kesejahteraan subjektif dan masalah kesihatan mental yang umum. Tetapi pengangguran juga membawa kesan antara peribadi iaitu proses sosial yang tersembunyi dan sering diabaikan yang menjejaskan golongan yang menganggur.

Pengangguran jangka panjang membawa beban penyakit yang sangat tinggi, terutamanya penyakit mental, daripada mereka yang bekerja dan mereka yang telah menganggur untuk masa yang singkat. Beban penyakit meningkat dengan tempoh pengangguran. Penganggur jangka panjang mempunyai sekurang-kurangnya dua kali ganda risiko penyakit mental, terutamanya kemurungan dan gangguan kebimbangan, berbanding orang yang bekerja.

Kematian mereka adalah 1.6 kali ganda lebih tinggi. Pengangguran seolah-olah bukan sahaja kesan penyakit, tetapi juga puncanya.
Pengangguran jangka panjang adalah berkaitan dengan kenaikan risiko kematian dan risiko mortaliti dengan tempoh pengangguran di kalangan lelaki dan wanita.

Kesan pengangguran terhadap kesihatan mental

Apabila anda kehilangan pekerjaan, bukan sahaja kehilangan sumber pendapatan tetap tetapi juga kehilangan hubungan kerja peribadi, struktur harian dan kepentingan matlamat diri. Penganggur boleh dan selalu menjadi suatu yang mengejutkan terhadap keseluruhan sistem anda.

Anda boleh mengalami perasaan dan tekanan yang sama jika anda mengalami kecederaan yang seriud, berdepan penceraian atau kehilangan orang tersayang.

Berikut adalah beberapa cara pengangguran membawa kepada kemerosotan kesihatan mental.

i) Taraf hidup

Kehilangan pendapatan akibat pengangguran menyebabkan penurunan taraf hidup individu atau isi rumah. Keadaan ini seterusnya boleh menjejaskan kesihatan seseorang. Kehilangan pendapatan juga mungkin memaksa penganggur untuk menurunkan taraf hidup mereka secara drastik, yang mana sudah pasti akan mempengaruhi kesihatan fizikal dan mental mereka. Penurunan taraf hidup ini bergantung kepada faktor-faktor seperti aset penganggur, faedah yang ada, pendapatan dan aset isi rumah dan tempoh pengangguran.

ii) Pendapatan tidak terjamin

Menurut Darity and Goldsmith, 1996, pengangguran boleh menyebabkan kebimbangan mengenai tempoh kehilangan pendapatan dan risiko penurunan taraf hidup. Berkaitan dengan kebimbangan, ini adalah kemungkinan bahawa pengangguran boleh mewujudkan satu perasaan tidak berasa di bawah pengawasan seseorang.

Sudah tentu, pekerja yang bekerja mungkin berasa tidak selamat untuk beberapa darjah, terutama pekerja sementara. Mereka yang tidak terjamin secara ekonomi, bekerja atau menganggur, mempunyai semangat yang lebih rendah, kata Eisenberg dan Lazarsfeld, 1938.

iii) Stigma dan kehilangan harga diri

Menjadi penganggur boleh mengakibatkan penurunan status dalam kalangan rakan-rakan dan keluarga, dan di dalam masyarakat secara keseluruhannya. Ini boleh mengakibatkan seseorang kehilangan harga diri. (Björklund, 1985)

iv) Hilang hubungan sosial

Menurut Helliwell dan Putnam, 2004, kehilangan pekerjaan biasanya bermakna kehilangan hubungan dengan rakan sekerja dan kemerosotan rangkaian sosial. Kehilangan penglibatan dan “modal sosial” membawa kepada penurunan dalam kesejahteraan peribadi.

Saiz kesan potensi pengangguran terhadap kesihatan mental mungkin bergantung kepada umur dan jantina. Sebagai contoh, kehilangan kerja boleh memberi impak yang lebih besar.

Breslin et al. (2006), merangkumkan kajian terdahulu tentang hubungan antara kemurungan dan batasan aktiviti, menyatakan bahawa keluarga dan peristiwa sosial mempunyai pengaruh yang lebih besar terhadap kesihatan mental wanita berbanding lelaki, sementara tekanan kerja dan kesulitan kewangan menunjukkan mempunyai kesan yang lebih besar terhadap kesihatan mental lelaki.

iv) Mentakrifkan “menganggur”

Dalam mengkaji topik ini, ia juga berguna untuk membezakan pengangguran dan tenaga buruh. Untuk dikira sebagai penganggur, seorang individu mesti secara aktif mencari kerja. Mereka yang tanpa pekerjaan berbayar yang tidak aktif mencari pekerjaan dianggap sebagai tenaga buruh, atau “tidak aktif”. Beberapa penyelidik merujuk kepada kombinasi penganggur dan yang tidak aktif sebagai “tidak bekerja”.


Tingkatkan Tahap Kesuburan Lelaki Dengan Pemakanan? Ini Caranya!

Sedang merancang keluarga? Apa kata anda cuba tip untuk tingkatkan tahap kesuburan lelaki ini, mungkin dapat membantu pasangan cepat hamil.

Untuk mendapatkan lebih banyak info tentang Kesihatan Lelaki, sila dapatkannya
di sini.

Bagaimana nutrisi boleh membantu meningkatkan tahap kesuburan lelaki?

Umum mengetahui apa yang kita makan dan minum akan menjejaskan kesihatan kita.
Pemakanan juga akan memberi kesan kepada tahap kesuburan kita.

Kajian menunjukkan nutrisi mempunyai
impak kepada sperma
 anda. Bergantung kepada jenis makanan yang diambil, kualiti dan kuantiti sperma mampu dipertingkatkan dan diperkuatkan.

Berikut merupakan 4 cara tabiat pemakanan sihat mampu meningkatkan tahap kesuburan lelaki:

Membentuk DNA yang sihat

DNA anak terbentuk hasil daripada ibu dan bapanya. Namun, beberapa bahan kimia dan kekurangan nutrisi boleh merosakkan DNA.

P
encernaan makanan sihat yang mengandungi antioksida pelindung DNA serta nutrisi akan melindungi DNA daripada kerosakan.

Bahan kimia luar seperti asap rokok, racun serangga, alkohol dan sebagainya juga akan merosakkan DNA.

Meningkatkan tahap kesihatan sperma penting dalam tahap kesuburan lelaki

Diet yang baik akan membantu
dalam pembentukan sperma
 yang sihat.

Pengambilan nutrien yang cukup akan mengelakkan kerosakan sperma sekaligus meningkatkan tahap kesihatan sperma anda.

Nutrien seperti zinc, asid folik dan vitamin C terbukti membantu meningkatkan tahap kesihatan dan mobiliti sperma.
 Kualiti sperma adalah lebih penting berbanding kuantitinya.

Kajian juga menunjukkan bahawa kaum adam yang mempunyai kuantiti sperma yang sedikit juga mempunyai tahap kesuburan yang tinggi sekiranya kualiti sperma mereka berada di tahap yang baik.

Baca juga:

Menghasilkan sperma berkualiti melalui penjagaan kesihatan

Mempunyai badan yang sihat semasa proses pembentukan sperma boleh membantu anda mempunyai anak yang sihat.

Kebanyakan lelaki tidak sedar bahawa tahap kesihatan sperma adalah sama penting dengan telur wanita.

Anda perlu tahu bahawa
sperma dihasilkan
 dalam masa 3 bulan. Ini menunjukkan apa yang anda makan pada hari ini akan mempengaruhi pembentukan sperma pada masa 3 bulan akan datang.

Ikuti diet yang baik sekurang-kurangnya dalam masa 3 bulan sebelum pembentukan sperma untuk menghasilkan sperma yang baik.

Membantu meningkatkan keinginan seksual

Apa yang anda makan sebenarnya membantu keinginan seksual anda dan meningkatkan tenaga.

Diet yang kurang nutrisi dan hidrasi sebenarnya akan menyebabkan masalah hormon dan keinginan seksual lelaki.

Ini akan menyebabkan kesukaran pasangan untuk bersama serta menurunkan tahap kesihatan sperma.

Apakah jenis makanan
yang membantu meningkatkan tahap kesihatan sperma?

Makanan yang kaya dengan vitamin C dan antioksida yang lain. Nutrien-nutrien ini akan mengelakkan kecacatan dalam sperma dan meningkatkan pergerakan sperma.

Makanan yang kaya dengan zinc. Zinc membantu melindungi sperma daripada bakteria. Selain itu, zinc juga melindungi sperma daripada radikal bebas yang boleh merosakkan sel-sel sperma. Kekurangan zinc juga membuatkan kualiti sperma terjejas sekaligus menyumbang kepada masalah kesuburan. Contoh makanan yang mengandungi zinc adalah daging lembu, daging ayam dan tiram.

Makanan yang kaya dengan asid folik. Tanpa asid folik, badan kita tidak dapat menghasilkan DNA yang diperlukan semasa penghasilan bayi. Anda boleh memperolehi nutrien ini dalam sayur-sayuran hijau, kebanyakan buah-buahan contohnya alpukat, kekacang, bijirin dan roti.

Jangan mengambil alkohol. Kajian menunjukkan pengambilan alkohol dengan kerap akan menjejaskan tahap kesuburan lelaki. Selain itu, alkohol juga akan mengurangkan keinginan seksual serta
menjejaskan kualiti sperma lelaki
.

Ambil pelbagai jenis vitamin setiap hari. Ini akan membantu anda mendapatkan nutrien yang diperlukan.


Bahaya Denggi Pada Ibu Hamil Boleh Undang Kesan Buruk Pada Bayi Dalam Kandungan

Mengalami gejala denggi semasa kehamilan boleh mendatangkan bahaya pada bakal ibu dan bayi dalam kandungan. Malah, risiko anda mengalami jangkitan ini juga tinggi kerana ketika itu tahap imuniti adalah rendah.

Berikut beberapa perkara yang anda perlu tahu mengenai penyakit ini.

1. Gejala Denggi boleh menjangkiti bayi

Sekiranya anda mengalami gejala denggi semasa hamil, risiko terbesar adalah boleh berjangkit kepada bayi juga. Walaupun peluang dijangkiti rendah, namun terdapat kes yang telah dilaporkan.

Jadi, kemungkinan ia dijangkiti adalah lebih tinggi jika anda mengalami denggi pada trimester ketiga.

Sekiranya
bayi dijangkiti denggi
 semasa kelahiran, dia mungkin dilahirkan dengan kurang berat badan. Malah, denggi juga boleh menyebabkan kelahiran pramatang,
praeklampsia
 atau kelahiran mati.

Untuk mendapatkan lebih banyak info tentang Penyakit Berjangkit, sila dapatkannya
di sini.

2. Ketahui gejala denggi terhadap ibu

Simptom yang paling biasa seperti demam tinggi, sakit sendi, sakit otot, sakit kepala dan ruam. Jika anda mengalami mana-mana simptom semasa hamil, segera berjumpa doktor.

 Sesetengah wanita juga boleh mengalami simptom yang teruk kerana jumlah platelet yang berkurang. Ini termasuk tekanan darah rendah dan pendarahan. Diagnosis awal denggi boleh mengurangkan risiko komplikasi ini.

3. Ketahui simptom denggi terhadap bayi

Sekiranya bayi anda dijangkiti dengan demam denggi semasa kelahiran, dia mungkin akan menunjukkan gejala seperti
demam, kerengsaan, mengantuk atau ruam.

 Simptom ini biasanya berlaku dalam dua minggu pertama selepas kelahiran dan perlu segera dirujuk oleh pakar pediatrik.

4. Rehat dan penghidratan

Doktor anda tidak mungkin mengesyorkan sebarang
ubat-ubatan
 jika anda mengalami demam denggi semasa kehamilan. Pilihan terbaik adalah anda perlu mendapatkan rehat dan pastikan terhidrasi dengan baik.

Anda boleh menggunakan paracetamol untuk mengawal demam kerana ia dianggap selamat untuk wanita hamil.

Jika anda mengalami simptom yang teruk seperti muntah atau demam tinggi, doktor akan menetapkan rawatan yang sesuai.

Anda mungkin memerlukan terapi penggantian cecair di hospital. Ingat, jangan ambil ubat sendiri sebelum berunding dengan doktor.

5. Lebih mudah mendapat denggi pada awal pagi dan lewat petang

Nyamuk denggi kebanyakannya aktif pada musim hujan. Ia lebih suka air bertakung untuk membiak dan aktif pada siang hari. Jika anda hamil semasa musim hujan, berhati-hati pada awal pagi dan lewat petang.

 Ini adalah masa-masa yang menimbulkan risiko tertinggi untuk djangkiti.

Walau bagaimanapun, sejak
wanita hamil berisiko tinggi
 penyakit semasa musim monsun, adalah penting untuk mengambil langkah berjaga-jaga pada masa ini, bukan hanya terhadap penyakit yang membawa nyamuk tetapi juga yang lain.


Kulit Sebelah Cerah, Sebelah Gelap? Cuba 7 Petua Cepat Hilangkan 'Sunburn'!

Selaran matahari, juga dikenali sebagai
sunburn
 terjadi apabila kulit terdedah kepada sinar UV buat jangka masa yang lama. Namun, tahukah anda apa petua hilangkan
sunburn
 yang bagus?

Lebih-lebih lagi setelah pulang daripada percutian pulau atau pantai,
risiko untuk mengalami selaran matahari adalah cukup tinggi!

Menetap di Malaysia sahaja pun sudah cukup dapat ‘membakar’ kulit dengan cuaca yang senantiasa terik, kan?

Kulit muka dan badan boleh terbakar jika terdedah sinar UV dengan terlalu banyak dan lama, terutama tanpa memakai sebarang perlindungan seperti
sunblock,
payung, topi dan seangkatan dengannya.

Lama-kelamaan, pendedahan yang berterusan mampu mencetuskan masalah kulit seperti hiperpigmentasi, kedutan atau bahkan yang lebih teruk, kanser kulit! Ngerinya!

Jangan risau kerana untuk kupasan kali ini, kami di Hello Doktor telah menyediakan beberapa petua hilangkan
sunburn
dengan cepat dan berkesan!

Faktor-faktor yang tentukan kadar kesembuhan
sunburn

Seperti diketahui, selaran matahari adalah disebabkan oleh pendedahan berlebihan terhadap sinar ultraviolet (UV).

Semakin lama anda terdedah kepada sinar ini, semakin tinggi risiko kulit untuk terbakar.

Pun begitu, kulit mereka yang lebih gelap tidak terbakar secepat orang berkulit cerah!

Ini disebabkan
golongan berkulit gelap menghasilkan pigmen melanin lebih banyak,
 yang melindungi kulit daripada kerosakan UV.

Semakin teruk kulit anda terbakar, semakin lama masa yang diperlukan tubuh untuk menggantikan lapisan kulit rosak.

Untuk simptom selaran matahari bertahap ringan, kulit biasanya mereda dalam masa 3 ke 5 hari, manakala kesan bakar yang lebih teruk mungkin memakan masa beberapa minggu.

Kadar masa kesembuhan pula mungkin ditentukan oleh genetik, tetapi faktor lain seperti usia dan kesihatan keseluruhan anda juga memainkan peranan.

Selain itu, kondisi dan gaya hidup tertentu yang melemahkan sistem imun anda juga dapat memperlambatkan lagi kemampuan tubuh sembuh daripada selaran matahari.

Beberapa kondisi dan gaya hidup yang turut menyumbang, antaranya termasuk:

Diabetes

Merokok

Kekurangan zat makanan

Kegemukan

Stres/tekanan kronik

Penyakit arteri

Peredaran darah yang lemah

Jadi, apa petua hilangkan
sunburn
 yang boleh kalian amalkan? Ini jawapannya!

Cara-cara hilangkan
sunburn
 di muka dengan cepat!

Untuk sembuh sepenuhnya daripada kesan
sunburn,
 anda perlu memberikan masa untuk tubuh secara semula jadi menggantikan kulit yang telah rosak.

Terdapat had tempoh masa untuk badan kita melakukan proses ini, tapi anda boleh memaksimumkan proses baik pulih dengan beberapa petua hilangkan
sunburn
 berikut:

Sapukan krim hidrokortison:
 Krim hidrokortison digunakan untuk merawat bengkak, kerengsaan, dan kegatalan. Pakar mengesyorkan untuk guna krim ini pada kesan bakar yang teruk bagi mengatasi bengkak dan kesakitan.

Kekal hidrat:
 Petua hilangkan
sunburn
 seterusnya meliputi pengambilan air dalam diet harian. Selaran matahari ‘menarik’ kelembapan dari kulit anda. Jadi,
minum banyak cecair dan elektrolit dapat bantu menghidrasi semula kulit!

Cuba kompres/pek sejuk:
 Meletakkan kompres atau pek sejuk pada kulit sejurus terdedah pada selaran matahari dapat mengeluarkan haba berlebihan dari kulit dan mengurangkan keradangan.

Cuba mandian
oatmeal
:
 Mandian
oatmeal
juga sebahagian daripada petua hilangkan
sunburn
 yang boleh dicuba! Ia dapat menenangkan kulit dan mengurangkan kegatalan.

Elak penggunaan tembakau
: Merokok atau mengambil tembakau dalam sebarang bentuk berupaya merosakkan proses penyembuhan semula jadi tubuh dengan meningkatkan keradangan di seluruh badan anda. Ya, cakap senang, kan? Tapi jika anda betul-betul tekad ingin berhenti merokok, dapatkan bantuan daripada doktor agar usaha kalian tidak terkubur separuh jalan ya!

Sapu lidah buaya:
 Lidah buaya ternyata mengandungi zat, disebut
aloin yang dapat mengurangkan keradangan.
 Lidah buaya juga mampu melembapkan kulit anda dan mencegah pengelupasan!

Mandi air sejuk:

American Academy of Dermatology
 mengesyorkan mandian bersuhu sejuk sebagai petua hilangkan
sunburn
 kerana ia dapat menenangkan kulit yang merengsa.

Bila perlu temui doktor untuk selaran matahari?

Sekiranya kesan selaran matahari anda bersifat ringan, kemungkinan untuk ia mereda sendiri, tanpa rawatan perubatan adalah tinggi.

Walau bagaimanapun, anda mungkin perlu berjumpa doktor atau pakar kulit jika alami kesan luka bakar yang teruk.

Segera temui doktor sekiranya anda memiliki gejala-gejala:

Kesan sunburn bertukar menjadi lepuh atau bengkak

Mengalami demam atau suhu badan panas yang berlebihan

Berasa pening, sakit-sakit, atau keletihan

Alami sakit kepala

Alami kekejangan otot

Berlaku selaran matahari pada bayi atau kanak-kanak kecil

Sunburn,
apa cara mencegahnya?

Satu-satunya cara hilangkan
sunburn
 di muka dengan cepat, adalah dengan mengelakkan kontak berlebihan dengannya!

Antara kaedah yang boleh dicuba, merangkumi:

Cari tempat teduh:
 Elakkan berada di bawah sinar matahari untuk jangka masa yang lama, mencari tempat untuk berteduh adalah idea yang baik! Persiapan juga boleh dilakukan dengan membawa payung bersama.

Elakkan waktu yang paling hangat atau panas:
 Untuk makluman,
sinar UV berada pada tahap paling kuat ketika lewat pagi dan awal petang,
dari pukul 10 pagi hingga 4 petang!

Memakai topi:
 Pemakaian topi dapat melindungi kulit wajah, telinga, dan leher anda daripada bahaya sinar matahari.

Cermin mata hitam:
 Cermin mata hitam pula berupaya
melindungi mata dan kulit di sekitarnya daripada sinaran UV.

Pelindung matahari:
 Pakar mengesyorkan pemakaian pelindung matahari berspektrum luas dengan sekurang-kurangnya SPF 30 atau lebih, walaupun pada hari yang mendung.


Masalah Keputihan Mampu Diatasi Dengan Perubahan Gaya Hidup, Benar Ke?

Cari cara hilangkan keputihan? Keputihan atau nama saintifiknya
Fluor Albus
 atau
Leukore
 adalah satu kondisi yang berlaku kepada wanita di mana
keluarnya lendiran berwarna putih daripada lubang faraj.

Walaupun keputihan kadangkala mengganggu atau menjengkelkan, ia adalah cukup
normal
untuk terjadi.

Pun begitu, para wanita harus memberikan perhatian yang lebih sekiranya berlaku sebarang keabnormalan seperti faraj terasa gatal, pengeluaran lendir berlebihan atau berbau.

Hal ini menandakan jenis keputihan yang kalian alami mungkin tidak normal, yang memerlukan rawatan lanjut!

Untuk mendapatkan lebih banyak info tentang Kesihatan Wanita, sila dapatkan
di sini
.

Cara hilangkan keputihan: Masalah keputihan pada wanita

Untuk pengetahuan pembaca sekalian, bagi punca keputihan yang normal, ia berlaku secara semula jadi ekoran
aktiviti seksual bersama pasangan
 atau sebagai petanda biasa ketika kitaran haid berlaku.

Manakala, punca keputihan yang kronik pula, ia berlaku disebabkan oleh beberapa masalah kesihatan, seperti:

Jangkitan bakteria seperti bakteria vaginosis (BV)

Penyakit kelamin seperti klamidia atau gonorrhea

Sistem imun tubuh badan yang lemah

Gangguan hormon

Pengambilan pil perancang keluarga

Pengambilan antibiotik atau steroid

Diabetes

Radang pelvis

Kanser serviks atau pangkal rahim

Jangkitan parasit seperti
trikomoniasis
, yang biasa berlaku ekoran seks tanpa perlindungan

Atrofi faraj, yang berlaku akibat penipisan dan pengeringan dinding faraj ketika menopaus

Selain daripada kondisi kesihatan yang disenaraikan di atas, punca keputihan yang lain adalah disebabkan oleh gaya hidup anda sendiri yang tidak sihat seperti:

Diet yang tidak seimbang

Tidur yang tidak cukup

Kurang berehat

Kurang bersenam

Merokok

Mengabaikan kebersihan faraj

Memakai sabun, losen atau produk penjagaan faraj yang tidak sesuai

Ini cara-cara hilangkan keputihan!

Kadangkala, walaupun anda berhati-hati, jangkitan faraj masih boleh berlaku.

Justeru, penulis menyediakan beberapa tip yang boleh anda amalkan untuk mengurangkan kemungkinan jangkitan.

Berikut adalah cara-cara hilangkan keputihan:

#1 Kebersihan diri

Mandi serta
cuci faraj menggunakan sabun biasa, atau hanya air.
Jangan gunakan mandian berbuih pada bahagian intim

Elak menggunakan semburan faraj dan sebarang produk yang mengandungi pewangi

Lap faraj dan kawasan sekitarnya dengan kain atau tisu bersih

Basuh dan keringkan tangan anda sebelum menyentuh kawasan faraj

Selepas persetubuhan, amalkan untuk membuang air kecil bagi bantu mencegah jangkitan saluran kencing

#2 Tampon, tuala wanita dan
panty liner

Gunakan tampon, tuala wanita atau
panty liner
 tanpa bau

Ganti selalu,
sekurang-kurangnya setiap 2 hingga 3 jam

Tukarkan tampon kepada tuala wanita sebelum tidur

#3 Meruang/
douching

Meruang bukanlah cara menghilangkan keputihan yang berkesan. Kaedah ini tidak berupaya mencegah mahupun merawat masalah jangkitan.

Malah, meruang berisiko
membunuh bakteria baik, mengubah keseimbangan organisma
 di dalam faraj anda, merengsakan kulit atau menyebabkan jangkitan.

#4 Pakaian

Pilih seluar dalam daripada material kapas kerana kapas berkesan dalam menyerap kelembapan. Ia menjadikan kulit sekitar faraj lebih sejuk dan kekal kering

Elakkan material sintetik, ia berisiko memerangkap kelembapan dan menyebabkan kerengsaan

Elak daripada memakai
legging
, dan seluar yang ketat. Pakaian-pakaian ini menyekat elemen pengudaraan lantas berisiko memicu jangkitan

Elakkan duduk dengan pakaian yang lembap atau berpeluh

#5 Gaya hidup

Gaya hidup sihat membantu anda melawan jangkitan dan ia juga antara cara hilangkan keputihan yang bagus!

Makan secara sihat, bersenam dengan teratur dan memperoleh tidur secukupnya

Amalkan
yogurt yang mengandungi kultur hidup dan aktif

Hadkan bilangan pasangan seksual.
Gunakan kondom
 semasa persetubuhan bagi membantu mencegah risiko jangkitan kelamin

#6 Sekiranya anda mengalami jangkitan faraj…

Ambil semua ubatan seperti yang ditetapkan. Jika anda berhenti mengambil ubat sebelum jangkitan sembuh sepenuhnya, jangkitan mungkin akan kembali

Sekiranya doktor memberikan krim faraj, elak gunakan tampon kerana ia berupaya menyerap krim tersebut

Elak lakukan hubungan seks sehingga rawatan selesai dan anda tidak lagi mempunyai tanda-tanda jangkitan

Cara menghilangkan keputihan: Apa yang dapat disimpulkan?

Ingin penulis tekankan sekali lagi,
keputihan yang keluar daripada faraj wanita
 adalah
normal
dan kebiasaannya tidak memerlukan sebarang rawatan.

Sesungguhnya, mencegah itu lebih baik daripada merawat bukan? Jadi, tidak ada salahnya untuk anda mencuba tip-tip cara hilangkan keputihan yang telah penulis kongsikan demi kesihatan faraj yang baik.

Namun, sekiranya anda alami masalah keputihan yang kronik seperti di atas, dapatkan khidmat nasihat dan rawatan lanjut daripada doktor okey!

Semoga bermanfaat!


Kadar Testosteron Rendah Adalah Berbahaya Buat Anda

Kadar testosteron rendah, atau “
Low T”
, kebiasaannya akan berlaku kepada lelaki apabila mereka meningkat usia tua. Semakin tua lelaki, semakin rendah kadar testosteron mereka. Sekitar 20% daripada individu yang berusia 60-an mempunyai kadar testosteron yang rendah. Ketika dalam lingkungan 70-an pula, jumlah ini akan meningkat kepada 30% dan seterusnya 50% ketika mereka berusia dalam lingkungan 80-an.

Mengapakah lelaki memerlukan testosteron?

Testosteron adalah sejenis hormon seks yang dihasilkan dalam testis lelaki. Hormon ini membantu organ seks terbentuk apabila bayi lelaki sedang membesar. Semasa akil baligh, hormon ini adalah penting untuk perkembangan fizikal kanak-kanak lelaki. Dengan testosteron, mereka akan mempunyai lebih rerambut, otot dan suara yang lebih garau. Seterusnya dalam kehidupan mereka kelak, fungsi seksual lelaki akan mengalami kesan daripada testosteron.

Mengapakah kadar testosteron menurun?

Apabila anda meningkat dewasa, ia adalah normal jika kadar testosteron anda juga menurun. Selain itu, terdapat banyak sebab yang boleh menyebabkan penurunan kadar testosteron ini. Antaranya adalah kecederaan kepada testis atau prosedur kemoterapi atau radiasi untuk merawat kanser di kawasan kemaluan. Kondisi ini juga boleh berlaku disebabkan oleh penyakit kelenjar pituitari dan ubat yang digunakan untuk merawatnya seperti steroid.

Bagaimanakah testosteron memberi impak kepada kehidupan seks anda?

Kadar testoteron rendah boleh memberi kesan kepada kehidupan seks lelaki. Ia boleh menyebabkan masalah untuk mengalami ereksi dan kesukaran untuk mengekalkannya. Ia juga akan menjadi lebih lemah daripada sebelumnya. Keinginan seksual juga akan berkurangan akibat kondisi ini lalu merosakkan hubungan bersama pasangan.

Kesan lain kadar testosteron rendah

Bukan sahaja kehidupan seks, kesihatan tubuh badan anda secara umumnya juga akan mengalami kesan akibat kadar testosteron yang rendah. Terdapat beberapa simptom kondisi ini yang perlu diberi perhatian.

Pertambahan berat badan

Keletihan

Kandungan lemak meningkat namun otot merosot

Depresi

Kesukaran menumpukan perhatian

Kebimbangan terhadap kesihatan

Rendah testosteron kadangkala boleh menyebabkan implikasi jangka masa panjang yang serius terhadap tubuh badan. Kebanyakan individu yang mengalaminya akan lemah tulang lalu menyebabkan kondisi osteoporosis. Ini pula akan menyebabkan mereka lebih mudah mengalami kecederaan. Selain itu, kondisi ini juga akan menjadi pencetus kepada masalah jantung dan pelbagai penyakit lain.

Diagnosis

Jika anda perasan beberapa simptom seperti masalah ereksi dan keinginan seksual berlaku pada anda, segera berjumpa doktor. Ujian darah akan dilakukan untuk mengenal pasti kadar testoterin. Namun begitu, ia perlu dilakukan beberapa kali kerana ia mudah berubah-ubah setiap hari. Ujian darah selalunya dilakukan pada waktu pagi kerana ketika ini kadar testosteron berada pada tahap paling tinggi.

Rawatan

Anda mungkin akan disarankan untuk melakukan terapi jika anda mengalaminya. Kebanyakan lelaki dengan testosteron yang rendah boleh menggunakan gel untuk ditampal pada ketiak atau bahu mereka. Antara metode yang lain pula adalah mendapatkan suntikan ke dalam otot untuk meningkatkan kadar testosteron secara perlahan-lahan. Individu yang mengalami kanser prostat pula tidak digalakkan mendapatkan rawatan ini kerana ia boleh menerukkan lagi kondisi kanser mereka.

Bilakah anda perlu mendapatkan rawatan?

Apabila lelaki mula mencecah usia 40-an, anda perlu berjumpa doktor untuk melihat kadar testosteron anda normal atau tidak. Jika rendah, rawatan perlu dilakukan dengan segera.

Hello Health Group
 tidak menyediakan nasihat perubatan, diagnosis, atau rawatan.


Susu Soya Kurangkan Risiko Kanser Payudara

Ramai yang anggap susu soya penyebab kanser, namun tahukah anda kacang ini sebenarnya boleh cegah kanser payudara?

Kanser payudara merupakan kanser utama dalam kalangan wanita di Malaysia dan menyumbang kepada 31% daripada jumlah kes kanser dalam kalangan wanita. Berdasarkan perbezaan etnik, kaum Cina didapati mengalami kes kanser payudara paling tinggi dengan nisbah 59.9 daripada 100,000 diikuti India dan seterusnya Melayu dengan nisbah 34.9 daripada 100,000 orang.

Faktor risiko kanser

Terdapat
pelbagai faktor risiko
 yang meningkatkan kemungkinan seseorang mengalami kanser payudara. Ini termasuklah:

usia datang haid awal

menopaus lewat

tempoh menyusukan anak singkat

kehamilan pertama di usia yang lewat

tidak pernah melahirkan

bilangan kelahiran rendah

sejarah keluarga dengan kanser payudara

Kebanyakan faktor risiko yang dikaitkan dengan kanser payudara dikaji dalam populasi wanita barat dan negara Asia yang maju. Oleh itu, satu kajian terbesar berkaitan kanser payudara di Malaysia dijalankan selama 14 tahun (2002-2016) melibatkan seramai 7663 wanita untuk mengkaji kesan gaya hidup kepada risiko kanser payudara.

Kajian tersebut mendapati bahawa
penyusuan badan merupakan faktor pelindung utama
 daripada kanser payudara. Dalam kalangan wanita yang mempunyai anak, mereka yang menyusukan anak mengurangkan risiko mendapat kanser payudara sebanyak 35% berbanding ibu yang tidak menyusukan anak. Sementara penyusuan lebih daripada 12 bulan mengurangkan risiko sebanyak 70%.

Kajian tersebut juga melaporkan kaum Cina di Malaysia dipercayai lebih berisiko mengalami kanser payudara disebabkan kadar penyusuan badan yang rendah dan singkat, kadar kelahiran rendah dan usia kehamilan pertama yang lewat.

Susu soya penyebab kanser payudara, betul ke?

Antara faktor gaya hidup lain yang didapati mempunyai kaitan dengan risiko kanser payudara ialah pengambilan susu soya atau produk buatan soya. Kajian tersebut menunjukkan dengan
meminum secawan susu soya
 s
etiap minggu, wanita boleh mengurangkan risiko kanser payudara sebanyak 75%.

Kesan yang sama juga boleh diperoleh melalui pengambilan produk daripada soya seperti tofu, tempeh, Miso dan lain lain. Pengambilan produk daripada kacang soya didapati mengurangkan risiko kanser payudara sebanyak 60%. Penemuan ini berbeza dengan tanggapan umum bahawa susu soya penyebab kanser payudara
disebabkan kandungan estrogennya.

Pengurangan risiko kanser payudara dengan pengambilan susu soya atau produk soya juga dilaporkan dalam beberapa kajian di China, Jepun dan Singapura. Wanita di Asia juga dilaporkan mempunyai kadar kanser payudara 5 kali lebih rendah berbanding wanita di Amerika Syarikat.

Memandangkan kacang soya merupakan makanan yang mudah didapati di negara-negara Asia, pengambilan susu soya atau produk berasaskan kacang soya merupakan langkah mudah untuk cegah kanser payudara dalam kalangan wanita Asia. Anda juga boleh melakukan inisiatif sendiri bermula di meja makan rumah anda.


Hati Yang Tersakiti, Bagaimana Untuk Memaafkan?

Ditipu, dipermainkan dan disakiti, adalah lumrah dalam kehidupan. Ia sama ada kita menjadi mangsa atau kita yang melakukannya, bukan? Tetapi bagaimana untuk memaafkan setelah
hati
 disakiti?

Memahami konsep memaafkan

“Awak maafkanlah dia, dia bukan sengaja,” kedengaran sangat mudah. Tetapi untuk menzahirkannya tidak semudah melafazkan. Ia boleh dianggap sebagai
satu cabaran
: bolehkah anda memaafkan individu terbabit?

Dengan memberi kemaafan, ia membawa pengertian bahawa anda melepaskan segala dendam, rasa ketidakpuasan hati dan sebarang penghakiman anda terhadap seseorang atau sekelompok individu dan memberikan diri anda peluang untuk sembuh. Nampak sangat mudah daripada aspek teori, namun untuk mempraktikkannya adakalanya ia terlalu mustahil.

Untuk mengetahui bagaimana memberikan kemaafan, pertama sekali anda perlu memahami terlebih dahulu mengenai apa itu yang dikatakan memaafkan. Kebanyakan daripada kita selalunya tersalah anggap mengenainya.

Berikut adalah beberapa perkara mengenai kemaafan yang perlu difahami:

Memberi maaf tidak bermakna anda membenarkan atau membebaskan tindakan atau perbuatan seseorang individu tersebut

Memberi maaf tidak bererti anda perlu memberitahu kepada individu tersebut bahawa anda telah memaafkannya

Memberi maaf bukan bermaksud bahawa anda tidak perlu mempunyai sebarang perasaan atau
emosi
 mengenai keadaan yang berlaku

Kemaafan yang diberikan tidak bermakna tiada apa-apa yang perlu dilakukan bagi
memperbaiki hubungan
 yang terjejas atau segalanya adalah baik-baik sahaja

Kemaafan yang diberikan tidak bermakna anda harus melupakan segala kejadian atau perkara yang pernah berlaku

Memberikan kemaafan tidak bererti individu terbabit perlu terus berada dalam
kehidupan
anda

Dan kemaafan itu bukanlah sesuatu yang dilakukan demi memuaskan hati individu lain

Dengan memberikan kemaafan, ia bermakna anda menerima
realiti
mengenai apa yang telah berlaku dan mencari jalan penyelesaian untuk melaluinya dengan cara yang terbaik. Ia boleh menjadi satu proses yang dilakukan secara berperingkat atau beransur-ansur. Dan anda harus ingat, apabila seseorang itu dimaafkan anda, ia tidak bermakna mereka perlu untuk berada dalam proses tersebut.

Perkara paling penting yang harus sentiasa ditanam di dalam fikiran anda adalah kemaafan tersebut perlu dilakukan untuk diri anda sendiri dan bukan diberikan kerana individu yang melakukan kesilapan terhadap anda.

Jadi secara ringkas, kemaafan adalah sesuatu yang dilakukan demi kebaikan diri bagi memperolehi ketenangan, tetapi mengapakah selalunya ia terlalu sukar untuk dilakukan?

Sebenarnya, terdapat beberapa faktor yang menyebabkan mengapa kemaafan terlalu sukar untuk diberikan, antaranya:

Pemikiran dan diri anda dipenuhi dengan keinginan untuk membalas dendam

Anda mempunyai ego

Anda tidak tahu bagaimana caranya untuk menyelesaikan masalah yang timbul

Anda menjadi ketagih atau terikut dengan
emosi marah

Anda berasakan diri anda
sebagai mangsa

Anda takut dengan memaafkan anda perlu untuk kembali berhubung dengan individu yang bersalah atau
bimbang
akan kehilangan perhubungan sedia ada dengan individu lain

Bagaimana untuk memaafkan?

Apabila anda sudah bersedia untuk memberikan kemaafan, berikut adalah antara langkah atau cara untuk melakukannya:

 Komitmen dan keyakinan

Langkah pertama untuk memberikan kemaafan kepada individu lain adalah dengan membuat kata putus dalam melepaskan segala masalah yang menyebabkan
tekanan
 serta beban fikiran dan
hati
 anda.

Bagi mengelakkan daripada segala kesakitan yang dirasa pada masa lalu kembali menghantui diri anda, sebaiknya hindari daripada memikirkan kembali mengenainya dan elakkan daripada menceritakan masalah tersebut kepada individu lain.

 Luahkan perasaan

Jika perlu, anda boleh melepaskan apa yang anda rasakan; kesakitan dan betapa terlukanya hati anda. Sebaiknya lakukan ia dalam keadaan anda mempunyai kesedaran yang tinggi. Anda boleh memilih untuk melepaskan atau meluahkan apa yang dirasai melalui pelbagai medium seperti berkongsi dengan sahabat atau ahli keluarga rapat, menulis di dalam diari atau meluahkan di atas sekeping kertas tanpa tujuan untuk mengirimkannya.

Walau bagaimanapun, elakkan daripada meluahkannya di dalam sebarang
media sosial,
 sama ada Facebook, Twitter atau apa sahaja walaupun mungkin individu tersebut tidak boleh membaca atau melihatnya. Ini kerana terdapat kemungkinan akan ada individu lain yang tidak berpuas hati akan menjadi penyampai dan akhirnya keadaan ini akan menjadi lebih serius.

 Fokus pada masa akan datang

Sememangnya anda tidak akan berasa tenang jika fikiran anda sentiasa diselubungi atau dihantui oleh kesakitan yang tidak berkesudahan, bukan? Sampai bila anda sanggup untuk terus berdepan dengan keadaan seperti itu?

Anda mungkin masih memikirkan tentang apa yang telah berlaku, tetapi adakah individu yang telah melukakan hati anda turut memikirkan mengenai apa yang anda rasai? Anda sendiri tidak pasti, bukan?

Jadi berhenti membebankan diri tentang sesuatu yang hanya menyusahkan diri anda. Kebahagiaan anda adalah tanggungjawab anda sendiri dan usah mengharapkan individu lain untuk membuatkan anda bahagia. Perkara yang sudah berlaku, biarkan ia berlalu. Anda harus fokus tentang apa yang bakal berlaku dan rancanglah untuk menjadikan ia sebagai hari yang terbaik dalam hidup anda.

 Berhenti menyalahkan orang lain

Apa yang anda dapat jika anda terus menyalahkan individu lain dan menganggap diri anda sebagai mangsa keadaan? Tiada apa! Percayalah, ada waktunya, kenangan masa silam harus terus dilupakan.

Tenangkan diri anda dan terima secara terbuka apa telah anda lalui. Dengan mengakui bahawa anda pernah melaluinya dan menerimanya dengan hati terbuka, ia adalah tanda bahawa anda selangkah untuk mampu memberikan kemaafan.

 Maafkan mereka dan maafkan diri sendiri

Anda mungkin tidak dapat melupakan apa yang telah dilakukan, tetapi tiada seorang individu pun dapat lari daripada melakukan kesalahan. Malahan setiap individu yang pernah melakukan kesalahan, berhak untuk dimaafkan, begitu juga dengan diri anda.

Memberi kemaafan atau memaafkan kesilapan mahupun perbuatan individu yang menyakiti hati anda, tidak membawa maksud anda seorang individu yang lemah. Ia boleh dianggap sebagai petanda bahawa anda menerima kenyataan bahawa diri dan hati anda telah disakiti tetapi anda mahu meneruskan kehidupan tanpa menoleh ke belakang lagi.

Akhir kata

Sememangnya, bukan mudah untuk memberikan kemaafan, apatah lagi jika perbuatan yang dilakukan oleh seseorang individu terhadap anda adalah satu perbuatan yang menyebabkan anda menerima kesan atau akibat yang memudaratkan kehidupan anda.

Walau bagaimana, menyimpan dendam dan amarah secara berterusan juga hanyalah akan menyebabkan diri dan jiwa anda tidak mengalami ketenangan. Jadi cubalah untuk memaafkan dengan seikhlasnya.

Hello Health Group
 tidak menyediakan nasihat perubatan, diagnosis, atau rawatan.


Sebelum Pecahkah Kulit Melepuh, Kenal Pasti Jenisnya Dulu- Silap Gaya Boleh Terkena Jangkitan!

Lepuh adalah keadaan kulit menggelembung dan berair
 yang muncul di lapisan luar kulit.

Walaupun gelembung ini mungkin ‘menggoda’ untuk dipecahkan, pakar dermatologi biasanya tidak menyarankan pesakit berbuat sedemikian.

Pun begitu, dalam sesetengah keadaan, lepuh dibenarkan untuk dipecahkan.

Kulit menggelembung ini boleh berlaku dek luka bakar, geseran, dan masalah kulit tertentu.

Lepuh yang lebih kecil disebut sebagai
vesicles
, manakala yang lebih besar adalah
bulla
.

Persoalannya di sini, bila ia sesuai dipecahkan? Dan bagaimana cara melakukannya dengan selamat bagi mengelakkan jangkitan?

Sekiranya berminat untuk tahu dengan lebih lanjut, teruskan pembacaan!

Untuk mendapatkan lebih banyak info tentang Kesihatan Kulit, sila dapatkannya
di sini.

Patutkah anda memecahkan kulit menggelembung dan berair?

Kebiasaannya, kulit yang melepuh tidak memerlukan rawatan dan akan sembuh secara sendiri dalam tempoh 1 ke 2 minggu.

Dengan memastikan lepuh kekal dalam keadaan baik, akan membolehkan kulit di bawahnya sembuh dengan lebih cepat.

Untuk makluman, lepuh
memberikan pelindungan dan melindungi kawasan yang terjejas daripada kuman
 sementara membentuk lapisan kulit baru di bawahnya.

Bagi mengetahui sama ada sesetengah kondisi kulit menggelembung ini elok dibiarkan atau dipecahkan, ia bergantung kepada beberapa faktor, termasuk penyebabnya.

#Lepuh geseran

Faktor geseran atau gosokan boleh merengsakan kulit lantas menyebabkan kulit menggelembung dan berair.

Kasut yang tidak sesuai atau terlalu ketat mengakibatkan geseran
 untuk jangka masa yang panjang, sehingga terbentuknya kulit yang melepuh.

Lepuh jenis ini biasanya akan sembuh dengan sendirinya sekiranya anda mengekalkannya bersih dan kering.

Perbuatan memecahkannya berisiko meningkatkan kemungkinan kuman masuk ke luka dan menyebabkan jangkitan.

Namun, menurut
American Academy of Dermatology
 (AAD), lepuh yang besar atau menyakitkan disarankan untuk dipecahkan bagi meredakan ketidakselesaan.

#Melecur punca kulit menggelembung dan berair

Luka bakar, elektrik, dan cahaya matahari mampu membakar dan menyebabkan kulit melepuh.

Tambah lagi, doktor sering melabel
luka lecur sama ada sebagai darjah pertama, kedua atau ketiga.

Terdapat tiga jenis luka bakar utama yang perlu pembaca faham:

Luka bakar
superficial:
Luka bakar ringan yang mempengaruhi lapisan luar kulit dan biasanya tidak menyebabkan lepuh

Luka bakal berketebalan separa:
 Mempengaruhi kulit luar dan beberapa tisu di lapisan kulit yang lebih dalam dan berisiko untuk melepuh

Luka bakar berketebalan penuh:
 Mempengaruhi lapisan kulit terdalam

Sebilangan besar jenis luka bakar atau selaran matahari datang daripada kategori luka bakar
superficial
 atau berketebalan separa.

Selain itu, lepuh akibat luka bakar tidak sesuai dipecahkan.

#Ekzema

Ekzema
dyshidrotic
 adalah bentuk ekzema yang biasa menyebabkan kegatalan, kekeringan dan lepuh kecil di tangan atau kaki.

Masalah kulit ekzema adalah
kondisi jangka panjang yang tidak dapat disembuhkan
, dan simptomnya cenderung datang dan berlalu mengikut masa.

Lepuh boleh terbentuk semasa munculnya gejala, yang dipicu oleh faktor stres atau kenaikan suhu.

Ia juga biasanya hilang dalam masa 2 ke 3 minggu. Walaupun ia mungkin baik dengan sendiri, pesakit masih tidak disarankan untuk memecahkannya.

Punca kulit menggelembung dan berair #Jangkitan virus

Tahukah anda, jangkitan virus tertentu juga boleh menyebabkan lepuh?

Ya!
Jangkitan ini membabitkan virus varicella-zoster
, yang menyebabkan cacar air, kayap dan virus herpes simplex.

Tapi, doktor biasanya akan menasihati pesakit agar tidak menggaru atau memecahkan cacar air atau lepuh kerana berupaya meninggalkan parut.

Sebaliknya, pesakit boleh cuba menggunakan losen
calamine
pada kulit atau menambah
baking soda
 pada mandian air sejuk bagi mengurangkan rasa gatal.

Memecahkan kulit menggelembung dan berair, ini caranya!

Cuci kawasan yang terjejas dengan sabun dan air.

Menyahjangkit kawasan terjejas dengan alkohol isopropil 70% atau lebih tinggi. Biarkan alkohol kering untuk membunuh bakteria pada kulit.

Sebaik-baiknya, gunakan jarum daripada pakej steril. Sekiranya anda tidak mempunyai jarum steril, didihkan jarum jahit dalam air mendidih selama 30 minit. Kaedah ini akan mengurangkan bakteria pada jarum, tetapi beberapa spora dan agen jangkitan lain mungkin masih ada.

Biarkan cecair mengalir keluar, tetapi elakkan daripada memicit lepuh. Ini boleh menyebabkan bakteria daripada jari berpindah ke luka.

Tutup lepuh dengan salap antibiotik seperti
polysporin
 atau
bacitracin
 dan plaster.
Tukar plaster luka sekali sehari, atau lebih kerap
 jika berlaku pengeluaran cecair yang ketara.

Baca juga:

Konklusi

Kulit yang melepuh boleh jadi menyakitkan dan menjengkelkan, tetapi ia seelok-eloknya dibiarkan. Lepuh terbentuk untuk melindungi kulit anda.

Malah, perbuatan memecahkan lepuh selalunya hanya akan meningkatkan risiko jangkitan!

Jika anda masih mahu mencucuknya, pastikan untuk lakukan dengan selamat ya, seperti langkah-langkah yang telah penulis kongsikan di atas.


Punca Obesiti Boleh Terjadi Kalau Lambat Makan? Ini Kajian Mengenainya....

Benarkah melangkau atau melewatkan waktu makan tengahari boleh menjadi punca kepada
masalah
berat badan berlebihan
 atau obesiti? Katanya ada kajian boleh mengesahkannya. Teruskan pembacaan anda.

Untuk mendapatkan lebih banyak info tentang Pemakanan, sila dapatkannya
di sini.

Melangkau waktu makan

Tidur lewat sering dikaitkan dengan peningkatan berat badan atau obesiti tetapi tahukah anda, makan lewat turut menjadi faktor yang menyumbang kepada obesiti.

Satu kajian yang akan dibentangkan di ENDO 2019, perjumpaan tahunan
Endocrine Society
yang diadakan di New Orleans, Los Angeles menyatakan bahawa obesiti boleh berlaku apabila sering makan lewat atau menangguhkan waktu makan.

Menurut penyelidik utama kajian tersebut, Adnin Zaman daripada
University of Colorado in Denver
, kajian lalu telah menyatakan lewat makan dan tidur sering dikaitkan dengan obesiti.

Walaubagaimanapun, beberapa kajian telah menilai kedua-dua masa makan dan
tidur dalam kalangan individu dewasa
 yang mempunyai obesiti, dan ianya tidak jelas samada lewat makan tengahari berkaitan dengan tempoh masa tidur yang lebih pendek atau lemak badan yang lebih tinggi.

Kajian melangkau makan tengahari

Kajian ini menggunapakai tiga jenis teknologi yang berbeza untuk merekodkan waktu tidur, aktiviti fizikal dan corak pemakanan peserta.

Kajian menggunakan satu set kaedah baru untuk pengukuran serentak tidur harian, aktiviti fizikal, dan pola waktu makan yang boleh digunakan untuk mengenal pasti individu yang berisiko untuk meningkatkan berat badan.

Kajian yang berlangsung selama satu minggu ini telah melibatkan 31 individu dewasa yang obes dan memiliki berat badan berlebihan yang puratanya berumur 36 tahun dengan 90% daripada mereka adalah wanita.

Baca juga:

Mereka didaftarkan dalam percubaan
penurunan berat badan
 yang berterusan yang membandingkan sekatan kalori harian kepada pemberian makanan yang terhad, yang bermakna mereka hanya boleh makan pada waktu tertentu sahaja.

Peserta memakai peranti elektronik activPAL di bahagian paha mereka. Peranti ini mengukur berapa banyak masa mereka dihabiskan dalam aktiviti fizikal dan semasa mereka tidak aktif.

Mereka juga memakai Actiwatch, yang menilai corak tidur / bangun. Peserta diminta untuk menggunakan aplikasi telefon yang dipanggil MealLogger untuk memotret dan merekodkan kesemua pengambilan makanan dan makanan ringan sepanjang hari.

Kesan lewat makan tengahari punca obesiti

Para penyelidik mendapati bahawa secara purata peserta mengambil makanan sepanjang tempoh 11 jam pada siang hari dan tidur selama 7 jam setiap malam.

I
ndividu yang makan tengahari lewat, juga lewat dalam waktu tidur, tetapi mereka tidur dengan jumlah masa yang sama seperti mereka yang telah selesai makan lebih awal. Waktu makan yang lewat dikaitkan dengan indeks jisim badan yang lebih tinggi serta lemak badan yang lebih tinggi.

Memandangkan pemantau aktiviti yang boleh dipakai terus dan telefon pintar kini berada di mana-mana dalam kalangan masyarakat moden, ianya tidak lama lagi boleh digunakan untuk memantau tingkah laku selama 24 jam berkenaan bagaimana untuk kita menyediakan pendekatan pencegahan dan rawatan terhadap obesiti.


Kulit Boleh Berubah Ketika Menopaus? Ini Yang Perlu Anda Tahu, Jadi Boleh Bersiap-sedia

Menopaus mampu menyebabkan banyak perubahan
 pada kondisi kulit anda. Badan juga akan berhenti menghasilkan kolagen, jadi tidak disangkal ini bukanlah momen yang dinantikan oleh golongan wanita.

Ketika menopause, anda akan kehilangan sedikit lemak di bawah kulit anda dan
menyebabkan keanjalan kulit menurun
.

Kenali apa itu menopaus

Menopaus adalah pemutusan haid setelah fungsi ovari tidak lagi berfungsi.

Dalam banyak-banyak fasa kehidupan wanita, menopaus mempunyai kesan paling besar terhadap kesihatan dan telah menjadi salah satu bidang penyelidikan yang paling diabaikan.

Perubahan hormon yang disebabkan oleh menopaus boleh menyebabkan masalah pada kondisi kulit.

Walaupun terdapat tanda dan gejala dermatologi yang tinggi, kajian mengenai topik ini masih terhad.

Kepentingan hormon terhadap kondisi kulit semasa menopaus

Kegagalan dalam fungsi ovari dan
perubahan hormon yang dihasilkan
 semasa menopaus mempengaruhi hampir semua aspek kesihatan wanita.

Hormon estrogen adalah sangat penting untuk penghidratan kulit kerana ia meningkatkan pengeluaran glikosaminoglikan, pengeluaran sebum, pengekalan air dan banyak lagi.

Kekurangan hormon ini mampu mengakibatkan kulit kering lebih kerap berlaku dalam kalangan wanita menopaus yang tidak mengambil terapi penggantian hormon (HRT).

Pada wanita menopaus,
kekurangan estrogen mendorong penurunan kolage
n jenis I dan jenis III serta pengurangan dalam nisbah kolagen jenis III ke jenis I berbanding dengan wanita yang tidak menopaus.

Kulit yang sihat terdiri daripada kolagen jenis I (80%, bertanggungjawab untuk kekuatan kulit) dan kolagen jenis III (15%, bertanggungjawab untuk keanjalan kulit).

Bilakah wanita mula mengalami perubahan kondisi kulit yang berkaitan dengan menopaus?

Ia akan bermula dengan perimenopause, yang sering bermula pada pertengahan usia 40-an dan berlangsung selama 3 hingga 4 tahun.

Perimenopaus pula adalah sangat berbeza dengan menopaus, haid mungkin menjadi tidak teratur pada ketika ini, tetapi anda masih mempunyai hormon estrogen.

Anda juga mungkin mengalami jerawat
, dan kulit yang sebelumnya seimbang mungkin akan mula kering atau berminyak.

Sebaik sahaja wanita mencapai menopaus, keadaan bakal berubah semula.

Sekiranya anda menjalani terapi hormon estrogen, anda tidak akan mengalami banyak perubahan berkaitan dengan kondisi kulit.

Namun sekiranya anda tidak menjalani terapi hormon estrogen, kulit anda akan mula menjadi kering.

Kulit juga menjadi lebih nipis semasa menopaus, kerana terdapat hubungan antara pengeluaran kolagen, ketebalan kulit, dan kekurangan estrogen.

Apakah produk kulit yang sesuai dalam menangani perubahan kondisi kulit semasa menopaus?

Untuk jerawat, pakar sering memberikan kepada wanita ubat
spironolactone
, terutamanya semasa fasa perimenopause.

Ini adalah penyekat androgen yang luar biasa dan dalam kes ini, jerawat sering terjadi kerana tahap hormon estrogen mula menurun sementara androgen tetap berterusan.

Sekiranya menopaus tiba dalam hidup anda, terdapat 3 produk yang biasanya dicadangkan oleh pakar:

1. Retinoid

Sama ada anda menggunakan retinol, retinaldehyde, atau tretinoin, apabila ada sebarang bentuk elemen vitamin A masuk ke dalam kulit, ia berinteraksi dengan enzim yang menghasilkan asid transretinoiky.

Ia kemudiannya mengikat kira-kira 52 hingga 57 jenis DNA, memperbaiki kulit dan
bakal merangsang pengeluaran kolagen
.

Ia selamat, dan selagi produk yang anda pilih tidak mengeringkan kondisi kulit, anda masih boleh menggunakannya dalam jangka masa yang lama.

2. Peptida

Peptida mampu merangsang pengeluaran kolagen dan
meningkatkan keanjalan kulit
, yang menjadi penting kerana kulit menjadi lebih nipis dan mulai kendur.

Produk yang mengandungi peptida sangat sesuai dengan orang lebih berusia dan bagus untuk dicadangkan kepada sesiapa yang berusia lebih dari 50 tahun.

Oleh itu, carilah serum yang kaya dengan peptida serta asid hyaluronik dan gliserin.

Pelembap yang sangat
hydrating
dan pekat

Produk dengan asid hyaluronik atau gliserin sangat membantu mengurangkan kekeringan kulit yang dialami oleh kebanyakan wanita yang mengalami menopaus.

Pelembap yang sangat menghidratkan tetapi tidak komedogenik
, yang kaya dengan asid hyaluronik dan pelbagai ramuan anti penuaan yang lain akan menjadi pelembap yang hebat dan terbaik bagi masalah kondisi kulit kering.

Melakukan pengelupasan lembut di rumah 2x seminggu juga merupakan idea yang baik untuk menghilangkan sel-sel kulit mati, mencerah, dan membolehkan produk
skincare
lain menembusi kulit dengan lebih mudah.


Ingin Cara Mudah Bersalin? Ini 9 Rahsia Lahirkan Anak Tanpa Rasa Sakit

Jika ini pengalaman pertama anda untuk melahirkan anak, pastinya akan rasa gementar, betul? Bertenang, Hello Doktor akan kongsikan cara bersalin tidak sakit bagi membantu memudahkan proses kelahiran nanti.

Untuk mendapatkan lebih banyak info tentang Kehamilan, sila dapatkannya
di sini.

Cara bersalin tidak sakit dan mudah

Setiap
wanita hamil
 sudah tentu ingin mengetahui sama ada terdapat kaedah yang boleh mereka lakukan untuk menjadikan
proses bersalin
 lebih mudah dan cepat.

Sememangnya melahirkan anak bukanlah perkara yang senang. Sebaliknya memerlukan banyak kekuatan sama ada secara mental ataupun fizikal.

Ada kalanya apabila sering mendengar perkongsian cerita dan pengalaman daripada mereka yang pernah bersalin, pastinya sedikit sebanyak ia mendatangkan kegusaran di hati.

Selain itu, ia mungkin akan mewujudkan persoalan dan kerisauan seperti “Bagaimana kalau proses bersalin nanti lambat dan lama?”.

Tetapi dengan sedikit persediaan, ia pastinya dapat membantu melancarkan proses tersebut.

1. Kekal aktif

Wanita yang kekal aktif dan menjaga tubuh sepanjang kehamilan dapat bertindak balas dengan baik semasa proses bersalin dan cenderung mempunyai
tempoh kelahiran
 lebih pendek.

Namun sebaiknya, dapatkan rundingan doktor sebelum memulakan sebarang rutin senaman.

Ketika hendak bersalin, anda juga disarankan untuk kekal aktif. Bagaimana?

Pastikan anda sentiasa duduk dalam kedudukan tegak dan condong ke hadapan membolehkan graviti membantu bayi bergerak ke kedudukan optimum. Seterusnya ini dapat membantu memendekkan tempoh bersalin selama sejam.

Semasa
mengalami kontraksi
, anda akan cenderung menjadi letih, jadi kunci penting adalah untuk menguatkan kaki anda.

Cara bersalin tidak sakit #2
. Makan kurma

Kajian menunjukkan bahawa wanita yang memakan kurma setiap hari selama 6 minggu terakhir kehamilan kurang berkemungkinan untuk diinduksi atau memerlukan Pitocin bagi membantu perkembangan kelahiran.

Lebih menarik lagi, proses beranak hanya memakan masa kurang tujuh jam! Jadi, ayuh makan kurma setiap hari.

3. Belajar cara bersalin tidak sakit dalam kelas pranatal

Membiasakan diri dengan peringkat
kelahiran bayi
 dan mengamalkan langkah keselesaan sebelum beranak membantu mengurangkan rasa cemas, sekali gus memudahkan proses bersalin. Ini yang diajar dalam kelas pranatal.

4. Tidur lena, mudahkan proses melahirkan anak

Dipercayai wanita yang tidak mendapat rehat malam mencukupi pada bulan terakhir kehamilan, cenderung melalui proses bersalin 11 jam lebih lama dan risiko
pembedahan czer
 4x lebih tinggi berbanding mereka yang tidur dengan secukupnya.

5. Mandi, antara cara bersalin tidak sakit

Mandi adalah cara terbaik untuk melegakan ketegangan otot semasa kehamilan. Ini kerana air boleh membantu melegakan otot dan membolehkan tubuh terbuka, sekali gus mempercepatkan tempoh bersalin.

6. Dapatkan urutan

Apabila merangsang bahagian sakit dengan tekanan atau haba, ia ‘melembutkan’ mesej kesakitan yang dihantar ke otak.

Disebabkan itu, ia amat bermanfaat untuk mendapatkan urutan semasa ingin melahirkan bayi.

Walaupun dalam kebanyakan kes pada waktu-waktu tertentu proses kelahiran bayi,
ibu hamil
tidak akan suka disentuh, namun pastikan anda berbincang dengan pasangan mengenai urutan yang boleh mereka lakukan bagi menenangkan anda.

7. Berfikiran terbuka & fleksibel dalam proses melahirkan anak

Penting untuk mempersiapkan diri secara mental dan fizikal bagi pengalaman bersalin dan kelahiran anak.
Ini kerana tiada siapa yang boleh meramal bagaimana proses kelahiran bayi anda akan terjadi.

Umumnya, ia berbeza bagi setiap wanita ke wanita dan daripada seorang bayi ke bayi lain. Malahan, kelahiran pertama anda mungkin berbeza dengan
kelahiran kedua.

Sebaiknya, pastikan diri bersikap terbuka dan fleksibel.

Anda mungkin tidak boleh mendapatkan epidural atau epidural mungkin tidak berkesan seperti diharapkan mahupun terdapat keperluan
untuk C-Sec
 walaupun inginkan kelahiran normal.

Wanita yang lebih santai, mengikut keadaan tubuh akan mempunyai pengalaman kelahiran lebih baik, mudah dan lancar.

Cara bersalin tidak sakit #8. Teruskan pernafasan

Bukanlah bermaksud anda secara tiba-tiba tidak bernafas. Tetapi ia adalah untuk memastikan diri mengekalkan pernafasan yang tenang dan konsisten semasa bersalin.

Ada kalanya wanita menahan nafas semasa bersalin atau mula mengalami hiperventilasi kerana mereka tidak memberi tumpuan kepada corak pernafasan.

Lebih banyak oksigen yang anda ambil, lebih baik. Ia boleh membantu anda kekal relaks dan kekal fokus melalui
setiap kontraksi.

Baca juga:

9. Kekal tenang, salah satu cara bersalin tidak sakit

Sekiranya anda berada dalam keadaan takut, tertekan atau tergesa-gesa, ia boleh menjejaskan proses kelahiran bayi.

Sebaliknya, jika anda berasa selesa dan mendapat sokongan pasangan semasa bersalin, ia membolehkan diri memberi tumpuan serta boleh melakukan perkara perlu dibuat ketika beranak.

Sentiasa kekal bertenang kerana pada akhirnya anda akan tetap berjumpa si manja. Usah terburu-buru.

Kesimpulannya

Apa sekali pun cara yang dikongsikan di atas, ia adalah antara petua atau kaedah untuk dicuba oleh
wanita mengandung
 bagi membantu mempercepatkan dan melancarkan proses melahirkan anak nanti.

Yang pasti, tidak kira apa pun cara anda lakukan, setiap proses bersalin akan berakhir dengan kelahiran bayi comel.

Sekiranya wujud keraguan mengenai kesesuaian diri untuk mencuba tip yang dikongsikan, berundinglah dengan doktor bagi mendapatkan lebih kepastian.


Nak Kempiskan Perut Lepas Czer? Ini 4 Cara BERKESAN, Mama Mesti Cuba!

Gusar memikirkan cara kempiskan perut selepas bersalin czer? Sebelum itu, tahniah kami ucapkan kerana anda telah berjaya mengharungi
tempoh kehamilan
 dan selamat melahirkan si manja.

Berbalik kepada perkara utama, amnya wanita yang menjalani prosedur kelahiran bayi caesarean ini memerlukan masa lebih lama untuk tubuh dan
parut luka
 sembuh.

Namun jangan bersedih, kerana terdapat beberapa cara kempiskan perut selepas bersalin secara pembedahan mudah yang mungkin dapat membantu anda.

Untuk mendapatkan lebih banyak info tentang Kehamilan, sila dapatkannya
di sini.

Perkara pertama sekali…

Sebelum anda mengetahui cara kempiskan perut selepas bersalin czer, perkara paling penting untuk dilakukan adalah mendapatkan rundingan doktor terlebih dahulu.

Setiap wanita mempunyai tubuh berbeza dan memerlukan tempoh pemulihan yang juga berbeza antara satu sama lain.

Secara amnya, anda disarankan untuk menunggu sekurang-kurangnya 6-8 minggu sebelum
mula bersenam
, berdiet atau mencuba sebarang cara kempiskan perut selepas bersalin secara
pembedahan C-Sec
.

Ini kerana jika terlalu cepat, ia boleh menyebabkan komplikasi dan akan memberi kesan negatif kepada proses pemulihan anda.

Cara kempiskan perut selepas bersalin czer

Berikut beberapa cara untuk kembali langsing selepas pembedahan C-Sec:

Pengiraan kalori dalam diet harian

Penyusuan susu ibu
 sememangnya membantu membakar kalori dengan banyak setiap hari. Namun ia juga membuatkan anda berasa cepat lapar.

Cara terbaik untuk memastikan perut kenyang dan dalam masa sama menjaga berat badan adalah dengan mengawal pengambilan kalori.

Antara
petua kempiskan perut
 yang amat disarankan adalah untuk memilih hidangan sihat seperti yogurt, kekacang, buah-buahan, salad dan daging tanpa lemak.

Pastikan pengambilan kalori tidak kurang 1,200 kerana ia boleh
mengurangkan metabolisme
dan menjadikan ia tidak produktif seiring objektif anda untuk menurunkan berat badan.

Berjalan antara cara kempiskan perut selepas bersalin czer

Ber
jala
n kaki
 adalah salah satu senaman terbaik yang boleh dilakukan selepas C-section.

Ia adalah senaman yang sangat ringan dan mudah, namun ia masih meningkatkan kadar denyutan jantung dan peredaran darah anda.

Berjalan kaki adalah aktiviti yang menakjubkan kerana anda boleh melakukannya bersama rakan dan keluarga.

Anda juga boleh melakukan aktiviti berjalan kaki ini sambil membawa bayi di dalam
kereta sorong
. Ini dapat membantu anda membakar lebih kalori kerana berat tambahan daripada kereta sorong tanpa memberikan tekanan berlebihan pada tubuh.

Mulakan senaman mudah, cara kempiskan perut selepas bersalin secara pembedahan

Apabila sudah tiba masa yang selamat untuk anda bersenam, mulakan dengan melakukan jenis senaman mudah. Selain berjalan, aktiviti regangan adalah senaman mudah yang ajaib untuk dilakukan.

Regangan adalah berfaedah kerana ia boleh memecahkan sebarang tisu parut yang menyumbang kepada
perut menggeleber.

Berikut tiga jenis senaman yang boleh anda lakukan:

Gaya
Sphinx
 – Berbaring secara meniarap, kemudian cuba angkat dada dan kepala beberapa inci dari lantai

Gaya
Bridge
 –
Baring secara telentang
, bengkokkan lutut dan kemudian cuba angkat badan secara perlahan-lahan. Kekal dalam posisi ini untuk beberapa saat

Setiap gerakan di atas berfungsi untuk meregangkan perut sambil
menguatkan lantai pelvis
 anda. Senaman di atas tidak agresif, tetapi jika merasai sebarang kesakitan, berhenti dengan segera!

Cara kempiskan perut selepas bersalin czer #Penggunaan
belly wrap

Doktor biasanya akan mengesyorkan penggunaan
belly wrap
 selepas pembedahan untuk melindungi luka. Alat tersebut sebenarnya turut menawarkan manfaat lain.

Penggunaan
 belly wrap
 ini sedikit sebanyak turut membantu ‘mengetatkan’ perut dan menghalang pemb
entukan
sel lemak
tambahan.

Anda disaran memakainya setiap masa kecuali ketika makan, tidur atau ketika menggunakan tandas.

Kalau di Malaysia, khususnya orang Melayu, mungkin lebih dekat dengan penggunaan bengkung – kini terdapat pelbagai jenis bengkung moden.

Fungsinya tidak jauh berbeza, iaitu membantu untuk mengempiskan perut serta menyokong dan menguatkan otot pada bahagian tersebut.

Baca juga:

Perlukan kesabaran tinggi

Kesabaran merupakan petua paling penting ketika berusaha
menurunkan berat badan
 selepas C-Sec. Ini kerana ia bukanlah satu proses yang berlaku dalam sekelip mata.

Sememangnya terdapat pelbagai cara kempiskan perut selepas bersalin czer boleh anda cuba, namun keberkesanannya bagi setiap individu adalah berbeza – bergantung kepada saiz normal badan, jumlah penambahan berat semasa hamil, tahap aktiviti dan gen. Semoga berjaya, Mama!


Wanita Sudah Menopause Sukar Klimaks? 5 Tip Ini Dapat Bantu Atasinya, Cubalah!

Mesti ada yang tertanya-tanya wanita menopause umur berapa, kan? Adakah wujud kesan menopaus terhadap hubungan seksual dan adakah
sex
 selepas
menopause
 masih boleh dilakukan?

Tapi sebelum itu, anda perlu tahu perempuan yang sudah memasuki usia menopause pasti mula mengeluh tentang beberapa perubahan tubuh mereka.

Selain kesihatan fizikal mula merosot, mereka juga mula cemas
tentang kehidupan seksual bersama pasangan
.

Sesetengah wanita berasa takut jika mereka nanti tidak akan mengalami klimaks syahwat atau orgasma jika melakukan
hubungan kelamin
 di
usia menopause.
 Benarkah demikian?

Untuk mendapatkan lebih banyak info tentang Kesihatan Wanita, sila dapatkannya
di sini.

Sex selepas menopause, perubahan yang bakal dialami?

Waktu menopause memang akan membawa pelbagai perubahan pada kehidupan seksual anda dan pasangan.

Mulai daripada penurunan libido atau kegairahan seksual, kehilangan minat untuk berhubungan seks, hinggalah kepada kesukaran mencapai klimaks.

Dengan pertambahan usia, kadar hormon estrogen pada wanita akan menurun dengan mendadak.

Hal ini menyebabkan aliran darah menuju klitoris dan vagina mejadi berkurangan, sehingga organ reproduksi ini menjadi kurang sensitif berbanding sebelumnya.

Penurunan estrogen juga menyebabkan lapisan vagina menjadi tipis (atrofi vagina) dan vagina kering.

Ini juga menyebabkan wanita sering berasa sakit jika berhubungan seks di usia menopause.

Jika hubungan seksual sahaja boleh membuatkan anda berasa sakit, maka anda tentu tidak dapat menikmati kegairahan hubungan intim, apatah lagi untuk mencapai orgasma.

Bahkan beberapa wanita menopause mengatakan mereka mengalami penyusutan klitoris sehingga membuat mereka semakin sukar mencapai orgasma.

Walaupun begitu, jelasnya tidak semua wanita akan mengalami penurunan kegairahan seks sebagai kesan menopause. Bahkan, sesetengah mendakwa sex selepas menopause menjadi semakin gairah dalam hubungan mereka.

Malah, peluang terjadinya orgasma boleh meningkat daripada sebelum anda mengalami menopause.

Baca juga:

Mengapa wanita menopause masih boleh orgasma?

Wanita menopause umur berapa biasanya berlaku sewaktu lewat usia 50-an.

Semakin tua, bererti anda semakin sering dan bertambah banyak pengalaman dalam hubungan kelamin bersama pasangan.

Anda berdua mungkin sudah mencuba pelbagai posisi, teknik dan fantasi yang disukai diri dan pasangan.

Banyaknya pengalaman seksual inilah yang membuat organ intim anda menjadi semakin mudah terangsang.

Jadi, bukan suatu hal yang mustahil untuk anda mencapai orgasma dengan mudah, meskipun sudah menopause.

Lebih-lebih lagi, anda tidak perlu risau akan mengalami kehamilan akibat hubungan kelamin.

Berbeza dengan sewaktu anda masih subur, hubungan kelamin kadangkala boleh membuatkan anda risau akan risiko kehamilan.

Sedangkan selepas menopause, anda boleh menjalani hubungan intim dengan lebih tenang, lalu lebih mudah mencapai orgasma.

Bagaimana caranya mengembalikan keghairahan sex selepas menopause

Berhubungan intim adalah salah satu cara bagi pasangan suami isteri untuk menjaga keharmonian rumah tangga.

Bukan sekadar untuk kebahagiaan sendiri, hubungan kelamin juga dapat mengukuhkan kepercayaan terhadap satu sama lain.

Walaupun anda sudah menopause, itu bukan bermaksud anda tidak boleh melakukan
sex
 selepas
menopause
! Malah, anda masih boleh merasakan nikmatnya hubungan kelamin dan mencapai klimaks.

Pun begitu, anda mungkin memerlukan ransangan tambahan untuk mudah mencapai orgasma.

Antara cara yang boleh anda lakukan untuk membantu anda mencapai klimaks ialah:

1. Kurangkan kesakitan

Kurangkan kesakitan yang mungkin anda hadapi disebabkan penetrasi dengan
cara memilih posisi seks yang selesa untuk anda.

Di samping itu, anda juga boleh memanfaatkan mandian panas sebelum hubungan kelamin untuk membantu anda bertenang dan penggunaan pelincir vagina untuk mengurangkan kesakitan.

2. Tumpukan kepada rangsangan dan sentuhan

Sebelum berlakunya penetrasi, anda boleh meminta pasangan anda untuk meneroka bahagian-bahagian yang sensitif pada tubuh anda untuk memudahkan anda mencapai orgasma di samping cumbuan dan
ciuman mesra
.

Urutan seksual dan seks oral juga boleh membantu merangsang dan meningkatkan komunikasi antara anda dan pasangan.

3. Alihkan perhatian

Gunakan teknik mengalihkan perhatian untuk meningkatkan keselesaan dan mengurangkan keresahan kesan menopause.

Ini termasuklah dengan penggunaan muzik, membiarkan televisyen terbuka dan sebagainya.

Semua ini dapat membuatkan
sex
 selepas
menopause
 menjadi lebih indah dan bermakna!

4. Saling terbuka dengan pasangan

Bicarakan dengan pasangan mengenai teknik foreplay dan posisi seks yang membuat anda berdua selesa.

Semakin anda terbuka dengan pasangan, semakin mudah bagi anda berdua mencapai orgasma.

Kepuasan anda berdua juga tidak semestinya hanya melalui penetrasi, bahkan boleh juga melalui sentuhan yang menggairahkan.

Jadi, jika anda atau pasangan sudah enggan melakukan hubungan kelamin, anda berdua masih boleh saling berpelukan dan bersentuh secara seksual untuk meningkatkan keintiman.

5. Senaman rutin bantu rangsang sex selepas menopause

Senaman dapat membantu melancarkan aliran darah ke seluruh tubuh, termasuk aliran darah ke alat kelamin. Semakin lancar aliran darah ke klitoris dan vagina, maka
 semakin mudah anda mencapai klimaks.

Cuba untuk bersenam secara rutin dengan pasangan anda. Contohnya dengan berjalan kaki, berenang, atau melakukan
senaman Kegel
.

Selain untuk meningkatkan kegairahan seksual, bersenam bersama pasangan juga boleh menambah keharmonian rumah tangga anda berdua.


Bayi Kerap Tidur Dengan Mulut Terbuka? Ini 5 Puncanya

Pernah tak anda terlihat semasa tidur bayi mulut ternganga? Sekali-sekala tidak mengapa, tetapi jika keadaan ini kerap berlaku, berkemungkinan melibatkan masalah pernafasan.

Teruskan membaca perkongsian artikel ini untuk mengetahui lebih lanjut mengenainya.

Untuk mendapatkan lebih banyak info tentang Keibubapaan, sila dapatkannya
di sini.

Apakah tandanya jika semasa tidur bayi ternganga?

Secara amnya, bernafas melalui mulut mungkin merupakan tanda
masalah berkaitan pernafasan
 yang boleh menyebabkan komplikasi di kemudian hari. Bahkan, ia juga bukan cara semula jadi untuk bernafas.

Bernafas melalui mulut tidak seefektif pernafasan yang dilakukan menerusi hidung. Ini kerana oksigen diserap melalui hidung dapat menapis bakteria dan perengsa yang tidak boleh dilakukan mulut.

Pernafasan yang dilakukan melalui mulut tidak berbahaya jika jarang berlaku. Antara punca mengapa anak bernafas menerusi mulut adalah kerana saluran hidung mereka terhalang disebabkan beberapa perkara.

Ia sama ada sesuatu yang tidak berbahaya seperti
hidung tersumbat
 mahupun alergi atau keadaan lebih kompleks.

5 kemungkinan mengapa semasa tidur bayi kerap ternganga

Berikut ialah beberapa sebab anak mungkin bernafas melalui mulut semasa mereka tidur:

Lendir punca semasa tidur bayi ternganga mulut

Jika si kecil mengalami masalah pernafasan seperti hidung tersumbat, ia memaksa mereka bernafas melalui mulut.

Keadaan ini berlaku mungkin disebabkan
anak demam
 atau
mengalami alahan
.

Oleh sebab bayi tidak dapat mengeluarkan lendir dengan sendirinya, maka bernafas melalui mulut merupakan mekanisme terbaik dalam situasi ini.

Apnea tidur

Pernafasan melalui mulut yang dilakukan semasa tidur boleh menandakan anda mengalami
apnea tidur
 – saluran pernafasan atas anak terhalang ketika tidur.

U
ntuk kanak-kan
ak, keadaan ini biasanya disebabkan oleh pembesaran tonsil dan adenoid.

Antara gejala apnea tidur yang lain
adalah berdengkur,
 kegelisahan dan pernafasan terhenti seketika.

Septum hidung bengkok

Tidur dan bernafas melalui mulut boleh terjadi kerana wujud kelainan pada rawan yang memisahkan lubang hidung si kecil.

Ia sekali gus menyebabkan wujud masalah untuk bernafas menerusi hidung dan biasanya berlaku pada kanak-kanak yang mempunyai rahang atas yang sempit.

Anak & bayi tidur mulut terbuka kerana tabiat

Ada kalanya, anak hanya mengembangkan tabiat bernafas melalui mulut.

Selalunya keadaan ini terjadi selepas mengalami sakit berpanjangan yang memaksa mereka bernafas menerusi mulut.

Alahan

Bayi juga boleh mengalami alergi
 yang menyebabkan pengeluaran lendir secara berlebihan, yang kemudiannya menyekat saluran hidung mereka.

Komplikasi

Bernafas melalui mulut boleh membawa kesan sampingan yang besar. Beberapa ketidakselesaan dan isu yang boleh wujud kerana bernafas melalui mulut adalah:

Tonsil bengkak

Batuk kering

Keradangan lidah

Nafas berbau busuk

Salah satu simptom jangka panjang termasuklah sindrom muka panjang yang menyebabkan ciri muka bahagian bawah memanjang. Keadaan ini hanya boleh diperbaiki menerusi pembedahan.

Jumlah oksigen lebih rendah dalam darah boleh mengakibatkan
masalah jantung
 di kemudian hari.

Menjejaskan tidur

Tabiat anak bernafas melalui mulut sememangnya akan
menjejaskan kualiti tidur
.

Ini kerana pernafasan mulut ini akan mengurangkan oksigen dalam paru-paru dan saluran darah, keadaan ini menyukarkan anak untuk mendapat
tidur yang lena
.

Tidur bayi yang terganggu boleh memberi kesan kepada
pertumbuhan dan perkembangan
, prestasi akademik, tumpuan dan
tingkah laku mereka
.

Baca juga:

Rawatan rumah atasi masalah pernafasan akibat tidur bayi dengan mulut ternganga

Berikut beberapa cara yang boleh dilakukan untuk memudahkan aliran pernafasan anak:

Pelembap udara

Pelembap udara dapat membantu meredakan hidung tersumbat dan ia sesuai untuk bayi tidur dengan lena.

Anda juga boleh menghasilkan wap dalam bilik air menggunakan air panas dan duduk seketika bersama si kecil.

Keluarkan lendir

Anda boleh menyedut keluar lendir daripada hidung anak menggunakan picagari hidung. Tetapi berhati-hati agar tidak menyakiti hidung mereka.

Air garam

Semburan air garam boleh membantu menipiskan lendir dan memudahkan anda untuk menyedutnya keluar.

Mandian air suam

Memandikan si kecil dengan mandian air suam bukan sahaja dapat memberikan mereka ketenangan tetapi dalam masa yang sama membersihkan lendir yang terkumpul dalam saluran hidung.

Kekal hidrat bantu atasi masalah pernafasan

Berikan anak
susu badan
 atau
susu formula
 yang mencukupi untuk memastikan mereka terhidrat.

Pengambilan cecair yang mencukupi menghalang dehidrasi dan memastikan lendir tidak tersekat.

Kekalkan persekitaran bersih

Sentiasa membersihkan kawasan dalam rumah anda. Sekiranya mempunyai
haiwan peliharaan di rumah
, sentiasa pastikan keadaan rumah bersih tanpa sebarang bulu haiwan dan alergen lain.

Kebanyakan rawatan yang dicadangkan di atas boleh membantu memperbaiki masalah pernafasan dan menghindari tabiat bernafas melalui mulut.

Namun, sekiranya rawatan di rumah yang dikongsikan di atas tidak membawa perubahan dan keadaan bayi tidur mulut terbuka berterusan, mungkin sudah tiba masanya untuk membawa mereka berjumpa doktor.

Doktor dapat melakukan pemeriksaan dan ujian untuk menentukan punca anak bernafas menerusi mulut ini.


Ibu Runsing Si Manja Tak Cukup Berat? Bertenang, Ini Carta Berat Normal Bayi Ikut Umur

Dalam aspek tumbesaran anak, pastinya ibu ingin mengetahui
berat bayi normal baru lahir
 untuk mengukur sama ada si manja membesar dengan baik atau tidak, kan?
Ikuti penjelasan mengenai perkembangan bayi ini.

Untuk mendapatkan lebih banyak info tentang Bayi, sila dapatkannya
di sini.

Memahami berat bayi normal

Bermula hari pertama
kelahiran bayi
, kakitangan perubatan akan memantau berat badan, ketinggian dan ukuran kepala.

Perkembangan bayi merupakan petunjuk kesihatan umum yang baik.

Umumnya,
bayi yang baru dilahirkan
 mempunyai saiz sihat yang pelbagai. Kebanyakan bayi yang dilahirkan antara minggu ke-37 dan 40 akan mempunyai
berat lahir
 2.5 hingga 4.0 kg (kilogram).

Si kecil yang lebih ringan atau lebih berat daripada purata kebanyakan biasanya tidak mempunyai sebarang masalah kesihatan.

Tetapi mungkin akan diberikan pemantauan tambahan selepas
prosedur bersalin
 untuk menentukan agar tidak berlaku sebarang masalah.

Banyak faktor yang mempengaruhi saiz berat bayi yang normal semasa lahir. Tempoh kehamilan juga memainkan peranan penting.

Bayi yang lahir sekitar
tarikh jangkaan kelahiran (EDD)
 atau lambat cenderung lebih besar daripada bayi yang dilahirkan lebih awal.

Faktor lain termasuk:

1. Saiz ibu bapa

Ibu bapa yang besar dan tinggi mungkin mempunyai anak dengan berat lebih besar daripada purata.

Manakala ibu bapa rendah dan mungil mungkin mempunyai anak baru lahir yang lebih kecil daripada purata.

2. Kelahiran berganda

Sekiranya anda
mempunyai anak kembar
, kembar tiga, atau lebih, anda boleh mengandaikan bayi dengan saiz yang kecil.

Ini kerana mereka perlu berkongsi ruang dalam rahim, dan sering dilahirkan lebih awal.

3. Susunan kelahiran

Bayi pertama kadang-kadang lebih kecil daripada adik-beradik yang dilahirkan kemudian.

4. Jantina

Bayi perempuan
 cenderung lebih kecil berbanding bayi lelaki yang lebih besar, tetapi perbezaannya tidak begitu ketara ketika lahir.

5. Kesihatan ibu semasa mengandung

Perkara yang boleh menyebabkan berat bayi normal semasa dilahirkan rendah termasuklah tabiat
merokok ibu semasa hamil,
 pengambilan alkohol atau ubatan berbahaya.

Sekiranya ibu hamil menghidap diabetes atau obesiti, si kecil mungkin mempunyai berat kelahiran yang lebih tinggi.

6. Pemakanan semasa mengandung

Pemakanan yang baik sangat penting untuk perkembangan bayi – sebelum dan
selepas kelahiran
.

Makanan tidak sihat semasa mengandung
 boleh mempengaruhi jumlah berat badan bayi yang baru lahir dan bagaimana pertumbuhan bayi.

Pertambahan berat secara berlebihan boleh menjadikan si manja lebih besar daripada purata.

7. Kesihatan bayi

Masalah perubatan, termasuk beberapa kecacatan kelahiran dan beberapa jangkitan semasa kehamilan, boleh mempengaruhi berat normal bayi dan tahap pertumbuhannya di kemudian hari.

Baca juga:

Mama, Usah Risau Kalau Posisi Bayi Songsang, Ada Cara Nak Tukar Ke Kedudukan Normal!

Lebih Berat Bayi Semasa Lahir, Lebih Sihat: Betul Ke?

Berat bayi akan berkurangan

YA, ia keadaan normal untuk berat anak
menurun dalam tempoh masa beberapa hari pertama selepas dilahirkan.

Situasi demikian terjadi kerana si manja dilahirkan dengan sedikit cecair tambahan, jadi normal untuk berat bayi menurun beberapa auns selepas penyingkiran cairan itu.

Berat bayi normal dijangka menurun antara 7% hingga 10% selepas dilahirkan. Tetapi bayi perlu mendapatkan berat itu kembali dalam tempoh 2 minggu pertama
selepas kelahiran
.

Si manja anda akan ditimbang beratnya selepas 2 minggu pertama untuk memastikan mereka mendapat kembali berat asal.

Kebanyakan anak akan berada pada berat yang sama atau lebih daripada itu selepas tempoh 14 hari kelahiran.

Carta kiraan berat bayi normal

Sebagai ibu bapa, pastinya anda akan cuba membandingkan si manja dengan perkembangan bayi lain yang sebaya, kan?

Apabila si manja semakin membesar, sebaiknya
corak tumbesaran si manja boleh dibandingkan dengan carta pertumbuhan standard
.

Setiap anak perlu mempunyai carta sendiri yang dipantau oleh ibu bapa. Ini adalah kaedah mudah tetapi berkesan untuk kesihatan dan perkembangan bayi.

Carta pemantauan kadar tumbesaran yang dikeluarkan oleh Pertubuhan Kesihatan Sedunia (WHO) sesuai digunakan walaupun mungkin wujud pelbagai variasi kaum dan etnik.

Parents
perlu fahami tentang berat bayi normal

Mempunyai berat atau saiz ketika lahir yang lebih besar atau kecil, tidak bermakna si manja akan kekal dalam keadaan itu sehingga meningkat usia dan menjengah ke alam dewasa.

Terdapat ramai kanak-kanak yang tinggi bermula dengan berat bayi normal, dan si manja yang dilahirkan besar pula mungkin akan menjadi individu dewasa yang bertubuh kecil.

Apabila dewasa, kanak-kanak akan cenderung menyerupai ibu bapa mereka.

Aspek genetik, pemakanan dan perhatian yang dicurahkan ibu bapa memainkan peranan penting dalam
tumbesaran bayi dari tahun ke tahun.

Seperkara yang perlu anda tahu, tanpa disedari proses perkembangan si manja akan berlaku begitu pantas. Maka hargailah setiap detik berharga bersama mereka!


Makan Nasi Buat Badan Cepat Gemuk? SALAH! Ini 5 Manfaat Nasi Putih

Apabila anda makan nasi putih, adakah anda tahu berapakah jumlah kalori satu senduk nasi? Ramai individu yang berdiet akan cuba mengelakkan nasi kerana memikirkan berkenaan kalori nasi putih yang tinggi.

Persoalannya, adakah jumlah kalorinya benar-benar tinggi sehingga boleh menyebabkan gemuk?

Untuk mendapatkan lebih banyak info berkenaan Pemakanan Sihat, anda boleh klik
di sini
.

Berapakah kalori satu senduk nasi putih?

Berdasarkan laporan yang dikeluarkan oleh
United States Department of Agriculture National
, satu cawan nasi putih (186 gram) yang telah dimasak dan diperkaya mempunyai 242 kalori.

Selain itu, ia mempunyai kandungan karbohidrat sebanyak 53.2 gram dan protein sebanyak 4.43 gram.

Jumlah lemak dan serat dalam nasi putih pula agak sedikit iaitu sekitar 0.56 gram bagi jumlah serat dan 0.39 gram lemak. Ini adalah jumlah kalori dan kandungan nutrisi bagi satu cawan nasi putih.

Bagaimana pula dengan satu senduk nasi putih? Adakah kalori satu senduk nasi putih masih lagi tinggi?

Bagi satu senduk nasi iaitu sekitar 75 gram, kalori nasi putih yang dimilikinya ialah sebanyak 100 kalori.

Namun, jika nasi tersebut dimasak dengan tambahan bahan-bahan lain seperti santan, krim, minyak atau susu, jumlah kalori yang dimilikinya akan berubah dan semakin tinggi.

Sebagai contoh, 100 gram
nasi goreng akan memberikan anda 193 kalori
 dan jumlah ini jauh lebih tinggi berbanding nasi putih biasa.

Untuk membakar 100 kalori yang telah diambil, anda memerlukan
sekurang-kurangnya 10 minit aktiviti berlari
 atau 15 minit berbasikal.

Kalori satu senduk nasi menggemukkan?

Ramai yang akan mengelakkan makan nasi putih apabila sedang berada dalam fasa diet atau menguruskan badan.

Ini kerana, mereka menganggap bahawa
nasi putih merupakan makanan yang tinggi kalori
.

Ramai yang bimbang jika kalori nasi putih boleh menggemukkan mereka.

Sebenarnya, seseorang itu masih
boleh makan nasi putih
 seperti biasa walaupun sedang berdiet.

Paling penting ialah mengawal jumlah nasi yang diambil setiap kali anda makan.

Jumlah hidangan yang disarankan bagi setiap hidangan ialah sekitar ¼ pinggan atau suku pinggan anda.

Bagi individu dewasa yang memerlukan 2,000 kalori setiap hari, 100 kalori satu senduk nasi merupakan jumlah yang ideal dengan keperluan tenaga tubuh.

Ini kebaikan makan nasi putih

Walaupun ramai yang mengatakan nasi putih menggemukkan, tetapi nasi putih sebenarnya boleh menjadi sebahagian daripada diet pemakanan yang seimbang.

Kalori nasi putih tidak begitu tinggi jika diambil dalam jumlah yang terkawal.

Selain itu, nasi putih juga mempunyai beberapa kebaikan kepada tubuh anda, dan kebaikan ini kebanyakannya datang daripada kandungan vitamin dan mineral.

Antara kelebihan yang boleh anda dapat apabila memakan nasi putih ialah:

#1. Menyokong kekuatan tulang, saraf dan juga otot

Setiap hari, tubuh badan kita memerlukan sekitar 420 mg magnesium, dan nasi boleh membantu memenuhi keperluan ini.

Ini kerana nasi putih mengandungi kandungan magnesium yang agak tinggi.

Magnesium ialah komponen struktur tulang
 yang membantu dalam tindak balas enzim yang terlibat dalam sintesis DNA dan protein.

Ia juga diperlukan untuk tujuan pengaliran saraf dan pengecutan otot yang betul.

Magnesium juga membantu dalam memberikan anda tidur yang lebih berkualiti.

#2. Memberikan tenaga pantas

Bagi individu yang memerlukan lebih banyak tenaga seperti atlet, mereka boleh mendapatkan sumber karbohidrat daripada nasi putih.

Ini kerana, nasi putih memiliki jumlah
karbohidrat yang lebih tinggi
 dan kurang serat.

Disebabkan ia lebih mudah dihadam, maka proses penyerapan tenaga akan menjadi lebih pantas.

#3. Nasi putih mudah dihadam

Walaupun kalori nasi agak tinggi, tetapi ia merupakan antara jenis makanan yang mudah dihadam oleh perut.

Berbanding sayuran hijau atau daging, nasi putih lebih mudah dihadam dan tidak memerlukan masa yang lama untuk dicerna.

Oleh itu, nasi putih lebih mudah untuk diberikan kepada mereka yang sedang sakit berbanding jenis makanan lain.

#4. Nasi putih tiada gluten, selamat untuk pesakit seliak

Bagi individu yang mempunyai alahan terhadap gluten, nasi putih merupakan pilihan makanan yang selamat buat mereka.

Memandangkan beras putih sangat mudah untuk dijadikan tepung, mi atau roti, tidak hairan ia boleh menjadi alternatif yang sangat murah dan fleksibel kepada
pesakit seliak
 atau mereka yang alah kepada gluten.

#5. Meningkatkan kesihatan usus besar

Nasi putih yang telah dimasak dan disejukkan mempunyai kandungan kanji degil yang lebih tinggi.

Kajian menyatakan bahawa, kanji degil ini boleh merangsang pembentukan asid lemak yang membantu mengekalkan kesihatan usus besar.

Asid lemak ini juga membantu mengurangkan risiko kanser kolorektal.

Kekal aktif agar kalori nasi lebih mudah dibakar

Kini anda telah mengetahui kalori satu senduk nasi putih dan kebaikan nasi putih itu sendiri.

Pengambilan kalori satu senduk nasi putih sudah memadai bagi setiap hidangan anda.

Ini kerana, kalori satu senduk nasi tidaklah begitu tinggi dan tidak akan menggemukkan.

Lakukan aktiviti fizikal atau kekal aktif selain mengamalkan diet yang sihat dan seimbang pada setiap hari agar kalori dapat dibakar dengan lebih banyak.